Manuruik ruang guru kabaradoan hantu masih sulik di buktian malalui sains. Tapi masih banyak nan picayo jo kabaradoan hantu. Katiko awak mancaliak hantu, awak pasti marasoan takuik. Rasonyo nio mamakiak dan balari sajauah jauahnyo. Tapi hal iko sabananyo bisa di atasi kalau awak punyo kabaranian untuak malawan raso takuik. Katiko manghadapinyo awak bisa manariah nafas dan bausaho mananangan diri. Awak bisa bapikia hal nan positif atau nan elok. Salanuiknyo awak bisa maingek tuhan. Kalau awak islam awak bisa mulai mambaco ayat suci al-quran nan awak ingek. Cubolah bapikia rasional kalau indak ado hantu di dunia ko. Kalau masih takuik, awak bisa manghindar sacaro perlahan. Tapi jo tindakan iko, awak alah mulai manunjuakan kalau awak barani. Awak alah malakuan langkah awal untuak malawan raso takuik nan ado di dalam diri. Karano itu mari baranian diri dan mulai maadapi raso takuik.


Sapulang baraja kelompok, kawan-kawannyo maajak untuak manghadiri acara festival gratis nan diselenggarakan dari jam 7 sore sampai jam 2 malam. Dinda nan satuju jo ide kawannyo mamutuihan untuak ikuik. Dinda bajanji jo dirinyo surang, inyo cuma nonton sampai jam 9 malam karano inyo alum izin ka urang gaeknyo kalau inyo ado acara dilua. Katiko tibo ditampek Dinda jo kawannyo langsuang basanang-sanang manikmati penampilan nan disuguahkan. Dinda nan tabaok suasana akan kemeriahan acara, malupoan untuak maminta izin. Sampai di jam 11 malam, Dinda nan baru sadar kalau inyo alah talambek baliak pun langsuang maajak kawannyo untuak pulang. Satuju jo permintaan Dinda, kini inyo jo kawan-kawannyo langsuang babaliak karumah masing-masing. Sasampai Dinda dirumah, inyo langsuang disambuik jo raut muko berang dari ayahnyo diruang tamu. Dinda nan tasadar alah mengecewakan ayahnyo karano indak tepat waktu ko langsuang maminta maaf dan mancaritoan inyo nan lupo waktu.


Saat itu katiko Andi dan kawan-kawannyo mendaki sebuah gunung nan cukuik tinggi indak jauh dari tempat tinggalnyo. Gunung tasabuik memang takenal dengan Kisah mistisnyo. Namun Andi dan kawan-kawannyo indak mempedulikan hal tasabuik dan tetap mendaki gunung di hari sanjo sampai bisuak paginyo. Katiko di tangah malam inyo memutuskan untuak baistirahat sejenak sambil membangun tenda mereka menghidupkan musik nan cukuik kancang. Namun entah mengapo malam itu inyo marasokan suasana nan begitu mencekam karano banyok suaro asing nan tibo-tibo tadanga di talingonyo. Saat itu Andi mandanga ado suara padusi nan sadang galak indak jauh dari tempatnyo saat ini. Katika inyo mencari sumber suaro tasabuik inyo mancaliak ado padusi nan sadang duduk di ateh pohon. Andi nan tahu itu bukanlah manusia langsuang pai ka dakek kawan-kawannyo dan memilih untuak masuk ka dalam tenda. Andi begitu katakuikan karano inyo mancaliak sesosok kuntilanak. Tanpa mencaritokannyo kapado kawan-kawannyo inyo mamiliah untuak langsuang lalok.


Aden Banamo Nadia Salsabila Aira, baso di panggia Bila. Kini ko aden sakolah 9 SMP di salah ciek SMP negeri nan ado di kota tampek den tingga. pulang sakola kini kami alah barencana untuak pai mandi-mandi samo kawan salokal. Singkek carito pail ah kami ba 12 urang, 6 onda. Ado 7 padusi dan 5 laki-laki. Pajalanan ka tampek mandi-mandi tu ado sakitar satangah jam, lumayan jauah. Tampek mandi nan kami kunjungi ko indak kolom baranang tapi kolom alami nan tabuek dari mato aia. Kolom ko tabagi 3. 2 sadalam lihia kami dan ciek kiro-kiro 3 meter dalamnyo. Karano den indak bisa baranang den Cuma barandam di kolom nan satinggi lihia, itupun Cuma bajalan-jalan sajo. Mungkin kawan den indak sangajo bamain-main kironyo den tapaleset dan tabanam. Aden panic, bausaho manggapai sasuatu. Untuang ado kawan den na sadar dan manolongan. Aden takuik bana sampai manggaretek. Samanjak itu den ndak no pai mandi-mandi lai do.


Balum lai utang di Bank konvensional. Ngadiono pun mamutuihan untuak manjua harato bendanyo tamasuak rumah. Lalu, dirinyo mamutuihan marantau ka Bangka Balitung basamo bini untuak mambayia utang. Satelah marantau, Ngadiono pun pulang kampuang pado tahun 2018. Namun, Ngadiono indak lai mampunyoi tampek tingga. Ngadiono pun mamiliah tingga di sabuah gubuak di tangah kawasan hutan milik perhutani hinggo 2021. Ngadiono manyakek bagian dalam kandang dan dibuek kamar lalok saukuran 3 x 2 meter. Lalu, bagian dalam kamar sangajo ditinggikan bia kasua indak manyantuah tanah. Kasua tipih dan alah agak kusam manamani hari-hari kaluarga ketek ko. Kaluarga ko harus babagi jo 3 ikua jawi dan 2 ikua kambiang. Di balakang kamar, tadapek dapua sadarhana nan tungkunyo masih manyalo karano baru dipakai mananak nasi untuak makan kaluarga dan marabuih ubi untak pakan taranak.


Biasonyo sarangan panik akan tajadi kapado sasaurang nan maraso ado bahaya nan bisa sajo mangintainyo sahinggo inyo marasokan terancam di tampek tasabuik. salain itu jugo sarangan panik bisa sajo tajadi katiko sasaurang maraso indak mampu manghadapi suatu hal tatantu  sahinggo inyo manjadi labiah bapikia negatif.  mako dari itu mangendalikan pikiran dari  perasoan negatif tasabuik sangek penting sahinggo kito dapek labiah  sampai tahadok kajadian tatantu  sahinggo dapek mamutuskan bagaimano tindakan nan haruih dilakukan bia manyelesaikannyo jo baik. bapikia negatif hanyo akan mambaok ka keadaan nan buruak sahinggo kito haruih mangalihkannyo ka pikiran positif bia hasil nan dikeluarkan akan positif pula. mako dari itu marilah kito salalu bapikia positif sahinggo dapek mangendalikan pikiran bia indak tajadi sarangan panik


Nan katigo adolah The Virgin. Di Chino ado sabuah tradisi unik mangenal makanan nan banamo Virgin Egg atau talua perjaka nan sangek banyak digemari. Kaunikan makanan ko yaitu talua nan dirabuih jo aia pipis anak laki-laki baumua di bawah 10 tahu. Para padagang talua ko akan mangumpuaan dan manampuang pipis anak laki-laki untuak marabuih talua ayamnyo. Nan kaampek ado namonyo Atomic Kick Ass. Chef Mohammad Karem di Inggris manciptakan hidangan makanan nan super padeh banamo atomic kick ass. Makanan ko manjadi makanan nan dapek mambaka lidah hinggo kalumpahan pado muko, bahkan katiko pambuek annyo Mohammed Karem harus manggunoan masker untuak manghindari baun manyangek. Dan nan tarakhir ado Hanggis, makanan Skotlandia ko marupokan olahan dari cincangan jeroan kambiang bantuak hati, usus, dan jnatuang nan dicampua jo bawang merah rampah-rampah dan saketek madu.


Kalau sarawa lah lapuak jan di pakai juo. Beko mode ambo ko kejadiannyo. Bagarik se saketek langsuang cabiak sarawa ko. Padohal waktu tu ambo cuma mambaok main kajai se jo kawan-kawan. Bahkan bukan ambo nan maloncek. Cuma dek gara-gara manunggiang se saketek dek panek cabiak sarawa rumah ambo dek nyo. Sabananyo kan ndak dek sarawa cabiak tu awak sadiah tapi malu nyo ko nan ndak tahan a. Apolai di galak-galak an dek kawan. Mako dari itu, kalau kalian ado razaki labiah rancak bali se lah sarawa baru nan labiah tagok dan ndak gampang kuyak. Jadi kok ka bagarik mode a se kalian ndak mudah cabiak sarawa tu do.


Manuruik pandangan psikolog, hiduik surang indak mutlak dapek tabebas jo depresi. Ado penelitian mangungkapkan kalau hiduik surang memang dapek labiah fokus untuak mambahagiakan dirinyo surang dan labiah mengatahui hal-hal nan inyo butuhkan dan inginkan. Tapi hal iko pun indak dapek sapanuahnyo dibenarkan. Alah banyak pulo kasus dima sasaurang maraso kesepian sahinggo depresi katiko indak punyo tampek untuak babagi. Katiko stress malanda akibek faktor takah pekerjaan, kawan, maupun pasangan. Katiko mamutuihan untuak hiduik surang penumpukan stress nan indak tasalasaian iko mambuek dampak buruak tahadok pribadi dan aktivitas sasaurang, Dan untuak manghadapi permasalahan iko dapek dimulai dengan kebersihan untuak manciptoan sebuah kenyamanan.


Mancaliak hantu indak jauah-jauah bacarito tentang hal mistis. Awak nan mancaliak langsuang panampakan makhluk halui ko pasti maraso takuik. Sabanayo hantu lah yang paliang takuik kapado awak, jadi jan lari dan maraso takuik bakalabiahan katiko mancaliak sabangsa inyo. Ditarangan juo di salah satu hadis kalau makhluk haluih lah yang labiah takuik ka awak. Mereka hanya manakuik-nakuik an awak dan nio manggoyahkan kaimanan awak ka Allah. Mangko dari itu, marilah awak balindung kapado Allah SWT dari godaan jin dan setan. Badoalah katiko awak maraso takuik dan takuiklah hanyo kapado Allah. Makhluk haluih takuik kapado awak malabiahi raso takuik awak ka inyo, ingek se itu.


Saat Lisa sadang jalan-jalan di tampek wisata tibo-tibo sajo ado seseurang nan lewat namun pakaiannyo mirip jo apa nan sadang dipakai dek Lisa. Kawan-kawannyo pun manyadari bahwa gaya apakah nan serta baju Lisa kini mirip jo urang tasabuik. Lisa saat itu maraso sangek malu karano pakaiannyo samo jo urang lain di tampek nan ramai sahinggo inyo maraso bahwa baju nan inyo pakai saat iko alah pacaran sahinggo akan mudah bartemu seseurang nan mampunyoi baju jo jenis nan samo. Mandanga olokan dari kawannyo Lisa manjadi malu sakali dan barusaha sebisa mungkin untuak barjauhan dari urang tasabuik. Akhirnya,  Lisa mamutuskan untuak mamakai cardigan kawannyo agar baju nan saat iko bisa pakai dapek tertutup dan indak mirip lagi jo urang lain.


Ambo punyo kawan namonyo si Rita. Si Rita ko terkenal bana punyo suaro nan rancak kalau banyanyi. Pokoknyo kok mandanga si Rita ko banyanyi pasti ndak akan ado nan mangecek an suaronyo ndak rancak. Ditambah lo satiok ado acara-acara di sakolah pasti nyo selalu di suruah manyanyi dek guru-guru. Sahinggo ndak ado nan ndak tau kalau si Rita ko punyo suaro ameh. Pas patang ado pengumuman pendaftaran Indonesian Idol banyak bana nan manyuruah si Rita ko ikuik karano yakin pasti akan lolos. Ternyato batuah prediksi kami, nyo lolos sampai babak eliminasi. Tapi nan mangajuik an adolah katiko di babak eliminasi tu antah apo nan tajadi si Rita ko manyanyi manggaretek sahinggo ilang fokusnyo. Katiko ditanyo ruponyo si Rita ko alah damam pangguang dek takuik mancaliak saingannyo nan punyo suaro ngeri-ngeri.


Baru sabulan ko anak ambo manikah. Setelah manikah nyo langsuang di baok dek lakinyo ka rantau. Jadi kini ambo basuo lewat panggilan video se lai. Nan mangajuik an adolah tibo-tibo wakatu manalepon nyo agiah kaba kalau nyo lah hamil. Siap nikah langsuang ndak halangan. Antaro picayo ndak picayo rasonyo. Anak ambo nan dulu masih ambo gendong-gendong kini alah nio manggendong anak se. Terharu bana rasonyo. Tapi nan ambo camehan adolah antah bisa antah ndak anak ambo ko maurus anaknyo. Soalnyo anak ko manjo bana. Manuruik ambo anak ambo harus ado nan manolongannyo di rantau. Kalau ndak pasti payah anak ambo. Pasti akan keteteran.


Bullying atau mancimeeh adolah tindakan jaek. Dimano awak bausaho malakuan panindehan atau kakarehan nan dilakuan sacaro sangajo dan balanjuik taruih-taruihan. Hal iko batujuan untuak manyakikan fisik ataupun batin urang nan awak cimeeh. Kadang tindakan ko alah manjadi kabiasaan, sahinggo pambuli atau nan mancimeeh indak sadar kalau inyo alah manyakikan urang tarlalu dalam. Urang nan mambuli acok maabaian sakik nan di tarimo korban, bahkan acok capek malupoan kajahatannyo. Sadangkan korban nan di buli bisa kanai sakik nan lua biaso. Acok kali sakik nan ditarimo bisa mambuek korban sakik hati ataupun fisik nan payah untuak ilang, atau bahkan bapikia untuak maakhiri iduiknyo. Karano itu Marilah awak samo samo iduik saliang manghargoi dan indak saliang manyakiti.


Kalian pasti jajok kan kalau mancaliak muntahan, nio berang ka urang yang muntah sambarangan. Tapi muntah tu kadang tapanca se sabalum awak bisa sampai ka toilet. Ambo bak itu juo mancaliak kawan ambo wakatu itu mancaliak kawan ambo muntah. Ondeh jajok bana rasonyo mancaliak urang tu muntah. Tapi baa lai untuang lai kawan jadi masiah lah ambo rawaik inyo. Ambo kecek an ka inyo kalau awak tu indak buliah talaik makan kareno takuiknyo tukak lambuang. Jadi awak akan marasoan mual patamonyo dan maraso lameh. Nah pas awak talambaik makan tu, jan makan porsi langsuang banyak kareno itu bisa manyebabkan muntah. Jadi untuak kalian kasodonyo jan talambaik makan dan jan juo tarlalu gadang porsi makan awak setelah dari paruik kosong bana tu.


Aden raso urang Indonesia yang maludah sembarangan tu harus di agiah hukuman atau sangsi. Urang yang maludah sembarangan tu menurut den ndak punyo sopan santun, selain itu dapek lo menyebar penyakik alias marugian urang lain. Manuruik den urang kek gitu tu harus di agiah sangsi barek karano lah marugian urang lain. Sangsi nyo tu mungkin dapek barupo denda pitih atau mungkin panjaro babarapo minggu atau bulan. Di kirgistan, tanggal 1 januari 2019 pemerintahnyo mangaluaan aturan bahwasonyo bagi yang maludah sumbarangan apalagi tampek umum di kanaian denda 5.500 som kirgistan atau sakitar 1 jutaan. Den raso pemerintah Indonesia harus menetapan sangsi kek giko juo di Indonesia, karena kadang kebanyakan urang indonesia ndak peduli samo kabarasiahan.


Masiah mancaritoan pas ambo kanai ludah urang. Mode itulah kan, ambo raso kalian pun akan maraso jajok bana takanai ludah urang pas nio dudak di bangku. Padohal ambo ko setelah jogging tu nio manikmati udaro pagi di taman yang asri bana. Memang selalu duduak di taman tu ambo kalau jogging, baru kali itu juo kanai ludah yang mambuek ambo gagal manikmati pemandangan taman kota. Kareno alah jajok duluan takanai ludah urang tu. Bantuak taman kota ambo ko gadang, ado lingkaran bulek untuak jalan di tangahnyo, indak ado sampah disakitar, barasiah lingkungannyo dan ado pohon perindang bak itu nan mambuek taman ko manjadi samakin asri.


Den penah nonton film hantu-hantu. Ceritonyo inyo mambuek vlog masuak ka bekas rumah sakik jiwa yang lah lamo ditinggan. Aden sabananyo jijik bana nontonyo tapi den penasaran. Pas scane inyo masuak tu, ii jijik den malieknyo. Banyak langau-langau hijau batabangan, mano pakai suaro lo tu, tu banyak sarang lawah, ado lo ula gadang bagaluang, kapuyuak banyak batabangan, kalabang di dindingan-dindiangnyo gadang-gsdang lo. Salain itu rumahnyo tu banyak tulisan-tulisan kasa, jo gambar-gambar ndak sanonoh. Udaranyo keknyo lambok, den pastian lambo sih, soalny di lotengnyo tu lai tetesan aia. Selain itu lantai jo dindiangnyo balumuik-lumuik. Barang-barang yang lai dirumah sakik tu pun lah barabu jo mahitam. Kalau ranjang tampek tiduanyo tu lah bakarek, dan lai satangah yang bengkok-bengkok.


Bancano adolah suatu paristiwa atau rangkaian paristiwa nan mangancam jo mangganggu kahidupan sarato panghidupan nan mangkibek an dek faktor alam dan atau manusia sahinggo manimbuakan korban jiwa, karusakan lingkuangan, karugian materi dan dampek psikologi. Bancano nan diakibek an dek paristiwa-paristiwa geologi nan tajadi di pamukaan bumi bantuak gampo, tshunami, gunuah malatuih dan tananh longsor disabuik bancano alam geologi. Bancano alam nan tajadi dan mamiliki katarakaitan jo parubahan iklim dan umumnyo indak tajadi pado wilayah tatantu atau atau bisa dikecek an wilayahnyo indak bagitu luweh disabuik bancano alam meteorologi.Bancano nant jadi di lua angkaso bantuak hujan meteor ka bumi dan badai matahri disabuik bancano alam ekstra terestial. biasonyo indak dirasokan langusang kak bumi


Aden punyo kuciang, namonyo Yuyu. Kuciang den kini lah tuo, 8 tahun umuanyo. Anaknyo pun lah banyak.Waktu ketek inyo acok maleak-leak ciri di rumah den. Mulai dari ruang tamu, dapua, kamar den, kamar ibu jo ayah den, sadonyo lah penah di cirikanyo. Taingek den ciriknyo tu waktu tu, agak caia tapi ndak caia bana do, agak kareh tapi ndak kareh bana do, bisa dikecekan kek pasta gigi. Warnanyo kacoklatan, baunyo jan ditanyo busuak. Tapi kadang ciriknyo tu kayak cair biaso wak kenal mencret, kalau mencret biasonyo warna kuniang. Penah lo inyo ta cirik, ciriknyo kareh bana, bahkan payahnyo mangaluaan cirinyo tu, masih lengket di ikuanyo. Kalua cirinyo kareh itu indak kuniang indak coklat, tapi labiah ka coklat tuo nio mahitam.


Babuek maksiat adolah perbuatan nan malanggar hukum moral nan batantangan samo parintah Allah SWT. Perbuatan maksiat diantaranyo zina, syirik, mabuak, riba, dan perbuatan lain nan ancaman hukumannyo didunia dan akhirat. Bagi sabagian urang, nan malakuan ataupun barancana kkan malakuan maksiat, takadang timbua raso takuik mahampirinyo. Katiko hal itu tajadi, ado patando dari Allah. Nan partamo Allah sadang mancintai urang tu. Karano urang akan jadi jauah labiah elok katiko maambiak cinta dari Allah. Kaduo Allah sadang malipatgandokan paholo urang tu untuak dapek mangentaskan kasulitan nan dialaminyo diwakatu tatantu. Karanonyo, katiko mandapek raso takuik katiko malakuan maksiat, capek dan langsuang tinggaan maksiat tu karano Allah.


Tolong lah bagi kalian nan suko bana mampagarahan ambo dan manakuik-nakuik ambo jo kuciang untuak baranti manakuik-nakuik an. Manuruik ambo daripado kalian manakuik-nakuik an ancak kalian baranjak dari siko. Kok ndak ambo akan kadukan ka guru basonyo kalian babuek sesuatu nan sangaik manggaduah urang. Ambo ndak main-main kali ko karano alah cukuik kalian buek mental ambo batambah takuik jo kuciang karano ulah kalian nan kalian anggap rancak. Kecek kalian dengan kalian melakukan hal ko bisa mambantu ambo maubek an pobia ambo ka kuciang? Padohal hanyo untuak jadi bahan lelucon kalian. Labiah rancak ambo pai ka psikolog. Labiah tauji dan tapicayo.


Pasti kalian pernah mancaliak rumah urang nan panuah jo saranggo. Mulai dari samuik sampai ulek kaki saribu bamunculan di rumah urang tu. Biasonyo rumah urang nan panuah jo saranggo ko disebabkan karano di sekitaran rumah nyo tu masih banyak samak-samak sahinggo saranggo-saranggo nan ado di samak tu naiak ka ateh rumah. Jiko rumah kalian tamasuak ka dalam kategori nan ambo sabuik an, mako kalian ndak paralu cameh dan maraso lameh. Kalian bisa malakukan pembasmian saranggo dengan manggunokan ubek saranggo nan lah banyak di jua di pasaran. Harago nyo pun ndak maha. Jiko caro ko ndak berhasil mako jan putuih asa. Ndak ciek jalan ka Roma. Caro lain nan bisa kalian lakukan adolah dengan manggunokan jasa pambasmi saranggo rumahan manggunokan cairan kimia nan tantunyo aman digunokan.


Kabaragaman masyarakat indonesia mamiliki potensi untuak tajadinyo kasus SARA. Ado kasus nan tajadi antar suko, dan tajadinyo karena marabuik an padusi. Padusi nyo ko ancak, kulik putiah, badan tinggi. Urang dari suku yang babedo ko nio mamparabuik an padusi ko. Urang nan barasa dari suku inyo mangecek an ka laki-laki yang indak samo jo inyod untuak pai se, karena suko kalian indak samo dan labiah ancak padusi tu manikah jo urang nan suku nyo samo. akhirnyo tajadilah konflik dan disalasain dek polisi satampek untuan manjadi panangah. Akhirnyo dibuek caro padusi tu se lah yang mamiliah surang dan urang nan indak tapiliah harus balapang dado.


Kondisi malu nan di akibatkan dek ulah sarawa cabiak marupokan kondisi nan wajar wajar sajo tajadi pado manusia, karano sajatinyo manusia mampunyoi emosi di dalam dirinyo nan paralu untuak disalurkan, salah satunyo yaitu raso malu. Raso malu ko banyak panyababnyo, salah satunyo sarawa nan cabiak apo lai cabiaknyo dimuko umum atau di tampek nan rami. Kondisi sarawa nan bafungsi malindungi atau malampok area pribadi awak mambuek awak labiah waspada jo hati hati, makonyo katiko ado masalah dibagian area pribadi awak, sacaro reflek raso malu ko timbua sabagai respon dari kondisi panutuik bagian pribadi awak. Makonyo katiko sara cabiak awak reflek untuak marasoan nan namonyo malu.


Caro magatasi raso takuik nan balabihan. Partamo alihkan parhatian. Hal partamo nan harus dilakuan adolah baistirahat dan maluangkan waktu untuak mananangkan diri sacaro fisik. Alihkan jo bajalan-jalan, mandi, minum sacangkia teh, atau aktivitas lainnyo. Kaduo cubo baangok nan taratur. Iko dapek mambantu mananangkan pikiran dan mambuek tabiaso mangahadapi katakuik an durang. Katigo hdapai katakuik an awak. Manhindari pamicu nan mambuek awak takuik hanyo mambuek awak samakin katakuik an. Kaampek pikian hal-hal nan positif. Bisa mambayangkan hal-hal nan disukoi dan positif. Salanjuiknyo curhat ka urang lain. Mancaritokan parasaan ka urang lain dapek mambantu manghilangkan raso takuik. Awak bisa bacarito ka pasangan, kawan atau anggota kaluarga.


Indonesia marupokan negara nan mampunyoi banyak gunuang barapi aktif. Hal iko manjadikan Indonesia sawaktu-waktu bisa mangalami bancano alam barupo latusan gunuang malatuih. Gunuang malatuih tantunyo marupokan bancano nan sangaik manakuikkan bagi sabagian urang. Bancano iko sangaik manakuikkan karano dampaknyo sangaik gadang untuak kahidupan. Ado duo latusan gunuang di Indonesia nan sangaik dahsyat dan latusan itu jadi badampak ka dalam kahidupan. Partamo adolah latusan Gunuang Tambora pado tahun 1815. Latusan iko sangaik dahsyat dan mamakan korban sabanyak 71.000 urang di NTT. Latusan gunuang barapi dahsyat nan kaduo adolah latusan Gunuang Galunggung pado tahun 1822. Latusan iko manalan korban jiwa sabanyak 4.011 urang dan manghancuakan 114 desa nan jaraknyo radius 40 KM dari Gunuang Galunggung.


Waktu ambo masih duduak di kelas 11 ambo pernah mangalami suatu kajadian nan sangaik mamalukan. Katiko itu sabananyo sadang jam palajaran, tapi karano gurunyo ndak masuak, akhianyo jadi jam kosoang. Kami pun mamainkan parmainan di kelas kami. Saat itu parmainan nan kami mainkan adolah kudo lompek. Saat bamain kudo lompek itulah kajadian mamalukan itu ambo alami. Saat itu lah masuak putaran kaduo dan ambo mangalami kajadian mamalukan itu. Katiko giliran ambo untuak malompek, ado sasuatu nan babunyi dari bawah. Saat ambo caliak, tarnyato sarawa ambo cabiak sangaik gadang. Ambo maraso sangaik malu katiko itu karano di kelas ambo banyak padusi nan ikuik main. Untuangnyo saat itu ambo mamakai boxer sahinggo katiko sarawa ambo cabiak, masih ado boxer nan manutuik kelamin ambo.


Pangalaman yang manakuik an bagi ambo wakatu ketek dulu kareno di ikuik an jo urang asiang. Mungkin kareno ambo masiah ketek dulu jadi inyo barani maikuik an ambo. Untuang se amak ambo alah acok maingek an kalau ado urang asiang yang mancurigakan capek lari ka tampek rami. Sabalum sampai ka tampek rami, ambo takuik bana kareno inyo salalu maikuik an kama se kaki ambo ko malangkah. Ambo dulu masiah ketek jadi lari pun indak lo bisa sacapek inyo. Untuang se ambo kenal daerha tampek ambo bajalan jadi ambo tau kama harus pai untuak maminta partolongan. Pangalam yang manakuik an bana bagi ambo wakatu ketek itu.


Ambo sanang bana alah lamo maikuik an undian ko di sosial media tapi baru kini manang undian. Namo ambo kalua sebagai pemenang undian dan hadiah nyo indak main-main mahal dan ancak bana. Hadiah yang diaagiah oleh pihak penyelenggara tampek awak maikuik an undian tu sebuah Dispenser mode tabaru. Jadi bantuaknyo ko gadang ado 3 tampek mangaluakan aia, dan warno dispenser ko ancak dan bantuaknyo mewah bana. Tampek kalua aia nyo ado 3 nan patamo aia biaso, kaduo aia angek, katigo aia dingin. Ambo sanang bana kalau nio minum aia dingin langsuang se maambiak dari Dispenser ko jadi indak payah lai mambuek es batu.


Arachnophobia adolah fobia laba-laba yang bisa awak caliak tandonyo. Bakaringek, gametaran penderitanyo, sasak di dado jo paningkek an detak jantuang. Kondisi iko tajadi kareno adonyo pangalaman buruak di masa lalu. Rina tamasuak urang yang maidap fobia arachnophobia. Dulu kecek inyo punyo pangalaman buruak mengenai laba-laba, pas inyo jago lalok tibo-tibo ado laba-laba dimuko rina. Kajadian itu mambuek rina takuik bana jo laba-laba kareno tacaliak bana bantuak laba-laba dari bawah mato inyo. Manuruik ahli urang yang maidap fobia iko indak nio malakuan aktifitas yang maningkek an batamu jo laba-laba seperti katiko camping atau ditampek yang banyak sarang laba-laba. Itulah sabananyo alasan rina indak ikuik katiko ado acara camping yang diadoan sakolah.


Den tingga ditapi aia, balakang rumah Den adolah batang aia. Ndak Den surang, namun banyak juo rumah nan bajejer di tapi sungai. Indak hanyo rumah, ado juo kadai-kadai ketek. Aden ndak tau antah karano banyaknyo rumah atau emang karano kasadaran masyarakat nan indak ado, dibalakang rumah tu, di tapi sungai tu sarok baserak. Padahal urang nyosa baju di situ. Padahal ado tampek sarok, atau ndak dibaka sarok tu. Pemandangannyo yobana buruak dan ndak lamak dicaliak. Dulu waktu den ketek, pulang sekolah acok den mandi-mandi samo kawan-kawan disitu, tapi kini indak lai karano sungai lah kumuah. Nan ditakuikan kalau ujan labek, aia sungai maluap rumah kami bisa kanai randam, dan itu juo bisa marugikan kami.


Mungkin dek acok mancaliak film hantu jadi adiak ambo takuik bana ka hantu. Ado-ado se yang inyo bayangkan atau takuik an katiko pai surang. Kadang malam-malam pun harus dikawanan. Adolah carito wakatu itu ambo sadang ado karajo lain jadi ndak bisa mangawanan inyo lalok dikamarnyo. Taruih tu indak lamo pas adiak ambo nio lalok, balarilah inyo ka kamar ambo. Kecek nyo inyo mancaliak hantu, nampak jaleh bana katakuik an di wajah adiak ambo ko. Manuruik ahli psikolog iko alah tamasuak Phasmopobia, artinyo raso takuik yang balabiah tahadok yang babauk hantu. Entah itu mancaliak atau mandanga yang babauk hantu kareno acok mancaliak film hantu.


Ujian calon pagawai negeri sipil adolah ujian nan dilaksanakan untuak manyeleksi urang nan mandaftar untuak manjadi pagawai negeri sipil di Indonesia. Beberapa waktu lalu ambo maikuti ujian cpns untuak partamo kalinyo. Alhamdulillahnyo ambo langsuang lulus saat partamo kali mancubo. Ambo maraso sangaik sanang karano untuak bisa lulus ujian cpns sangaik lah sulik. Lah banyak urang nan gagal lulus katiko maikutin ujian ko. Karano hal itu mambuek ambo maraso bangga dan sanang. Ambo maraso sado raso panek dan sakik nan ambo rasokan katiko mampasiapkan diri untuak ujian ko tabayia kontan. Ambo pun maraso sanang karano akhianyo ambo bisa mambuek bangga urang tuo dan urang-urang nan dakek jo ambo.


Manuruik ambo, di saat banyak urang nan bapakaian sarupo jo baju nan awak pakai sarancaknyo awak bapikia positif se. Walaupun raso malu ko ndak bisa disuruak an tapi bapikia se basonyo katiko banyak urang nan mamakai baju sarupo jo baju nan awak pakai berarti karano baju nan awak pakai tu rancak dan banyak nan suko. Kalau ndak nio mamakai baju nan sarupo jo urang labiah rancak kalian jaik se baju kalian ka tukang jaik. Buek modelnyo sasuai jo nan kalian nio. Pasti ndak akan ado nan samo jo model baju kalian. Kok ado bana nan samo mungkin cuma samo warna atau samo bahannyo se.


Banyak urang nan langsuang sanang katiko mamanangkan undian nan diikutinyo. Ndk saketek nan akhirnyo mamfoya-foyakan apo nan nyo dapek dari hadiah undian karano maraso dapek razaki nomplok. Babeda jo bu Rusmini. Bu Rusmini terkenal sebagai urang nan acok mamanangkan undian-undian berhadiah di lingkungan tampek tingganyo. Tapi ado hal nan patuik awak tiru dari bu Rusmini. Beliau adolah seorang dermawan nan suko malong sesamo. Katiko nyo mamanangkan undian mako hadiah nan nyo dapek an pasti sebagian disadakahan kapado fakir miskin, anak yatim, dan urang nan mambutuahan. Talabiah kok nyo dapek hadiah nan alah nyo punyo, pasti barang tu beko akan disadakahkannyo ka panti-panti sosial. Sungguah mulia hati bu Rusmini.


Saranggo adolah mahluk hiduik yang acok awak temui tamasuak di rumah awak. Memang salain tumbuhan, mancaliak saranggo ko acok juo kareno kadang dima se inyo tibo-tibo muncua. Saranggo nan paliang manjajok an manuruik ambo adolah kecoa. Sabana manjajok an, apolai kalau alah mancaliak rumah yang banyak kecoa nyo ambo alah malumpek-lumpek indak nio bana takanai. Kareno awak tau kan baa kecoa tu, bisa inyo dari kamar mandi dan bisa juo dari dalam selokan tibo-tibo se kalua inyo. Saban bajalan di tampe kumuah inyo tu, siap tu nyo masuak ka ruangan rumah yang alah barasiah. Tibo-tibo se inyo alah di tampek lalok, di ruang makan dan lain-lain.


Banyak nan sensitif kalau alah manyangkuik tentang agama. Dalam Islam se alah jaleh kalau urusan agama tu adolah urusan masiang-masiang. Sasuai nan takanduang dalam surat Al-Kafirun 'Untukmulah agamamu, untukkulah agamaku. Dek gara-gara penghinaan dan penistaan agama nan dilakukan dek Basuki Tjahaja Purnama terhadap ayat Al-Qur'an khususnyo pado surah Al-Maidah ayat 51 mambuek tajadinyo aksi bela islam karano banyak umaik Islam nan berang manuntuik supayo ahok di panjaro nan dikenal jo aksi 212. Ndak tangguang rami nyo umaik Islam nan ikuik dalam aksi ko. Ndak cuma umaik Islam nan di Jakarta, bahkan dari lua Jakarta pun banyak nan ikuik untuak mambela Islam.


Urang tuo adolah urang nan paliang bahargo dalam hiduk Fikri. Fikri selalu nio bausaho untuak mambahagiakan kaduo urang tu inyo. Salamo ko inyo manuruik se apo-apo nan dikecek jo amak dan apak inyo. Duo hari nan lalu fikri maraso basalah bana karena mambuek kaduo urang tuonyo sadiah. Dibalakang urang tuonyo sabananyo fikri anak yang suko ikuik-ikuik an geng motor dan urang tuo inyo tau sajak 2 hari nan lalu. Kaduo urang tuo nyo maraso kecewa bana jo kelakuan fikri ko. Fikri maraso ndak lamak dan sadiah bana mancaliak urang tuo nyo menautkan wajah kecewa karena kelakuan inyo yang dilakuan sacaro diam-diam.


Kalian pernah indak di Mall atau tampek lainnyo sedang tasasak nio ka jamban. Pangalaman nan manjajok an iko tajadi kapado alimah. Inyo tasasak bana cuman indak ado aia tanyato di toilet inyo. Alimah ko jajok kareno indak ado aia di toilet katiko tasasak. Mano inyo alah tacipirit saketek, batambah jajok alimah. Untuang se inyo ingek ado tisu basah di tas nyo. Akhinyo inyo bisa mambarasiahan bagian balakang inyo pas salasai dikalua an. Tisu basah ko banyak bana paralunyo kalau awak sedang di lua. Entah awak dari macik apo dan ado kumuah di badan awak. Bisa langsuang pakai tisu basah, untuak itu jan lupo untuak mambaok tisu basah katiko kalua.


Maludah sumbarangan merupakan kebiasaan yang buruak. Namun kadang ado urang yang mamiliki kebiasoan maludah, ntah itu dek emang kabiasaanyo ataupun kondisi panyakik yang kelebihan mamproduksi aia ludah. Aden punyo caro untuak mangatasi hal tasabuik agar indak marugian urang lain dan lingkungan, walaupun diri wak indak mampunyoi panyakik manular dari ludah. Yaitu, patamo baok tisu jo asoi kama pai, kalau nio maludah pakai tisu, tu masuak ka asoi, klw ado tong sampah masuak ka tong sampah. Kaduo, pai kadokter dan barubek kalau awak punyo kalabiahan air ludah yang di produksi. Katigo, tahan diri wak agar indak maludah, karena samakin di latiah semakin bisa wak mangurangi.


Sinta nan saat itu sadang di rumah sakik manjalani pemariksaan kandungan pun indak sakalipun raut sadiah muncul diwajahnyo. Hanyo wajah nan sadang berseri-seri mamarhatian layar monitor nan sadang manampakan isi dalam rahimnyo. Dokter nan sadang mamareso kandungan tasabuik malatakan cairan nan diparaluan untuak mamareso rahim Sinta. Cairan tasabuik lalu ditempelan dari alek dari mesin USG. Dengan hati nan sanang Sinta pun indak lapeh matonyo dari layar monitor nan manampilan bantuak janin nan alum sempurna tapi alah nampak gambaran gadangnyo tentang bantuak sang janin. Mancaliak hal nan menakjubkan bagi Sinta sabagai calon ibu iko pun maraso basyukur dengan kahadiran calon bayinyo nan segeh-segeh saan barado dalam paruik Sinta.


Sanang bana ambo rasonyo adiak ambo lulus ujian SBMPTN tulis di salah satu universitas nan banyak di idam-idamkan dek urang. Adiak ambo lulus di Universitas Padjajaran (UNPAD ) Bandung, Jurusan Dokter Gigi setelah gagal pas masuak jalur undangan nan cukuik mambueknyo basadiah. Manuruik ambo inyo emang pantas mandapek an nyo. Salamo sabulan ko ndak pernah baranti nyo baraja dan mambahas soal-soal ujian masuak perguruan tinggi. Kadang-kadang sampai lupo makan dek kaasyikan baraja. Alhamdulillah tuhan engkau mengabulkan doa hamba. Atas izinMu akhirnyo apo nan adiak ambo usahokan mambuahkan hasil. Semoga kelak adiak ambo bisa berhasil dan bisa memabnggakan keluarga besar. Amiin ya rabbal 'alamin.


Tindak kejahatan bantuak indak mangenal tampek. Dima se awak harus bahati-hati, tamasuak kapado tindak ancaman yang marugikan awak. Ambo dulu pernah indak nampak urangnyo tapi maraso takuik kareno diancam malalui watsap. Walaupun mungkin yang mangancam kenal jo ambo tapi ambo indak tau itu sia sabalum ambo laporkan ancaman itu ka polisi untuang se segera di usut kasus ambo ko. Kalian yang alun tau baa langkah malaporkan tindak pidana, adolah sabagai barikuik. Patamo Datang ke kantua polisi tadakek, kaduo ikuik alur yang diagiah tau katiko datang, katigo mambuek laporan dengan jaleh, siap tu mambaok barang bukti dan awak bisa juo malaporkannyo sacaro oline malalui call center polri 110.


Berhasil mambali barang satalah manabuang marupokan salah satu kebanggan surang. Caro urang manabuang pun babeda-beda. Duo diantaro caro manabuang nan banyak dipakai urang adolah dengan manabuang di bank jo manabuang dengan mambali ameh. Bagi sebagian urang, manabuang di bank mampunyoi pro jo kontra tasandiri. Antah dari segi agamo, dari segi bungo nyo ataupun dari segi inflasi. Di sisi lain, manabuang jo ameh dinilai sabagai salah satu caro manabuang nan aman salamoko. Selain haragonyo nan condong stabil dan bisa dikecekan naiak taruih, ameh tamasuak salah satu logam mulia nan jarang turun haragonyo sarato indak adolo babungo. adopun ameh nan babantuak perhiasan bisa juo dipakai sahari-hari atau untuak ka acara-acara tertentu. Jadi selain manabuang, bisa pulo untuak bagaya.


Anak ketek rawan bana mandapek perundungan dari lingkungan sakitanyo, apolai di lingkungan nan ndak ado pangawasan urang gaek. Perundungan adolah tindakan nan dilakukan sangajo untuak mambuek karugian sosial, emosional, fisik, dan psikologis bagi seseorang dianggap labiah lamah. Parunduangan bisa babantuak kekerasan fisik, misalnyo mamukua, manyipak, atau mandorong. Bantuak perundungan lainnyo bisa lo dalam bantuak kekerasan verbal atau ucapan contohnyo mamncacek, manggoda, mangancam, atau maagiah komentar nan ndak elok. Trauma psikologis pado anak dari perundungan ko dapek mambuek korban jadi manarik diri dari lingkungan, dan dalam waktu nan lamo bisa mamicu depresi, panyalah gunoan narkoba, perilaku manyakiti diri surang, bahkan bunuah diri.


Bagi nan alun berhasil masuak ka perguruan tinggi nan kalian nio, buliah untuak maraso sadiah karena itu wajar tapi jan lupo juo untuak bangkik. Fira pernah juo merasoan apo nan diaalami oleh adiak-adiak nan kini indak lulus masuak ka perguruan tinggi nan inyo nio. Bagi inyo wajar se maraso sadiah karena inyo dulu gitu karena hasil itu barado di waktu-waktu tatantu jadi labiah taraso kecewa dan sadiahnyo. Barikuik ado hal nan bisa awak lakuan untuak bangkik dan baraja ikhlas lai. Patamo jo tindakan awak, kalian bisa mancubo ikuik seleksi mandiri atau mendaftar sekolah kedinasan yang indak nio kaduonyo bisa maulang lo baliak tahun barikuiknyo. Kaduo melalui emosi awak, bisa juo diredamkan dengan istirahat sajanak, karajoan hal-hal nan disukoi, ngobrol jo urang nan dakek jo awak dan mintalah bantuan ka urang nan ahli dalam hal itu.


Katiko SMA dulu, ambo parnah mangalami parasaan takuik karano damam pangguang. Parasaan itu ambo rasokan katiko ambo akan mambela sakolah ambo di turnamen futsal antar SMA di Jakarta. Ambo maraso sangaik takuik katiko itu. Ambo takuik mangacewakan banyak urang. Ambo takuik hasil nan didapek indak sasuai jo harapan ambo dan kawan-kawan. Parasaan takuik itu lah ambo rasokan sajak sahari sabalum partandingan dimulai. Parasaan takuik itu manjadi samakin gadang katiko partandingan lah akan dimulai. Namun, pado akhirnyo parasaan takuik itu manghilang dengan sendirinyo katiko partandingan alah dimulai. Katiko partandingan alah dimulai, ambo saakan-akan lupo jo raso takuik nan ambo rasokan sabalummnyo.


Katiko Lisa sadang mambereskan rumahnyo dan indak sangajo mamecahkan guci kesayangan ibunyo nan barharga cukup mahal itu mambuek Lisa ketakutan karano  dimarahi dek ibunyo. Saat itu Lisa terkejut karano Guci nan indak sangajo inyo senggol alah barserakan di lantai dan mambuek lantai tasabuik manjadi kotor. Karano Lisa mangetahui itu adolah bukti kesayangan ibunyo inyo mamatung dan langsung mambereskan pacahan  tasabuik. Jo terburu-buru nan mangumpulkan pacahan tasabuik manggunakan tangan dan indak sangajo pacahan itu mangenai tangan Lisa dan bardarah. Lisa nan saat itu alah gemetaran karano takut dimarahi urang tuanyo mangabaikan darah nan alah manetes ka lantai. Lisa hanyo barpikir untuak segera mambereskan pacahan guci dan mambersihkan rumahnyo secapek mungkin sabalum Ibunyo baliak.


Kalau tadi maagiah makan ayam, ambo juo pernah maagiah makan kuciang. Wakatu itu ikan nan ambo nio makan, indak elok lai. Alah kumuah dan ambo raso indak nio ambo mamakannyo kareno alah maraso jajok. Ambo maraso jajok bana jo makanan yang alah kumuah bantuaknyo atau basi. Selain itu indak elok lai untuak awak konsumsi, awak pasti jajok nio mamakannyo. Wakatu itu ambo se makan ikan dan alah tagigik saketek ikan tu dek kuciang. Ambo agiah se ka kuciang tu kareno alah kumuah bagi ambo. Untuak itu kalian nan indak suko jo makanan nan kalian anggap kumuah, cubolah agiah ka hewan kalau masiah bisa dimakannyo. Daripado awak paksoan makan, padohal awak alah jajok.


Hari rabu katiko ambo dinyatoan sakik dan harus di operasi adolah hal nan indak pernah ambo jo keluarga ambo bayangkan. Dalam maso itu ambo sadiah dan manjadi pangalaman yang manyadiahkan pado saat itu bagi ambo dan keluarga ambo. Keluargo yang manunggu di rumah sakik tu manyaritoan kalau ambo lamo bana indak kalua-kalua dari ruang operasi. Salamo 4 jam baru kalua dan dokter mangecek an operasi alah salasai tapi alun bisa dijanguak lai. Katiko itu ambo sabana takuik ka rumah sakik dan rasonyo sakik bana katiko alah sadar dari operasi. Manangih se taruih karena perih, itu adolah pangalaman nan indak nio ambo ulang lai.


Manjadi kawan yang elok saharusnyo awak bisa manghargoi satu samo lain. Bueklah lawakan yang samo-samo mambuek sanang, bukan sanang sebelah pihak se. Iko pangalaman randi bana, inyo samanjak libur sakolah duo minggu alah ganduik se. Sampai di sakolah masuak hari patamo, digalak an dek kawan salokal inyo. Sabana malu si randi ko, kareno apo nan dipagalak an dek kawan inyo adolah penampilan inyo yang barubah kini. Randi malu bana dan baniek untuak indak makan sahari siap dipagalak an tu. Dari carito randi bisa awak ambiak kasimpulan, untuak indak mampagalak an penampilan urang. Apolai bantuak tubuh urang atau muko dan lainnyo. Jan anggap itu sebagai sabuah candoan, dan hargailah kawan awak.


Andi marupokan murid nan biasa tidur di  kelas karano inyo indak manyukai belajar salain mato pelajaran olahraga. Saat itu pelajaran IPS barlangsung dan gurunyo mamberikan pertanyaan langsung nan haruih langsung dijawab dek siswa. Namun karano Andi saat itu sadang tertidur inyo indak begitu manyimak Apa nan  diterangkan dek gurunyo. Andi nan masih manelungkupkan wajahnyo ka meja itu  tibo-tibo namanyo dipanggil dan langsung di agiah pertanyaan. Karano saat itu Andi baru bangun tidur dan  masih belum bisa barkonsentrasi inyo hanyo manjawab seadanyo  di mano pertanyaan nan di agiahkan  yaitu pertanyaan essay bukan pilihan ganda. Namun Andi manjawab pertanyaan itu takah pilihan ganda. Mandanga jawaban Andi semua murid nan ado langsung galak karano jawabannyo nan indak nyambung jo pertanyaan. Mancaliak ado nan salah jo jawabannyo Andi langsung  manyembunyikan wajahnyo jo buku lalu maminta guru tasabuik mangulangi pertanyaan.


Baru-baru ko telah tajadi kecelakaan tungga di Silaiang, Bukittinggi, Sumatera Barat nan malibek an seorang padusi yang mangendarai honda matic New Vario. Badasarkan keterangan dari beberapo saksi mato nan barado di tampek kejadian peristiwa mangatokan basonyo pangandara honda matic ko mangalami rem blong. Akibaik dari peristiwa ko, korban kecelakaan tungga ko ma antak separator sahinggo badannyo talempa dan tahampeh sajauah sakin meter dari honda nan nyo baok. Bakaco dari peristiwa ko, keajadian rem blong ko memang acok di alami dek honda matic karano pengereman honda matic tu hanyo mangandalkan pengereman di kaduo rodanyo, anrtah itu disc brake (cakram) ataupun tromol.


Emang dari dulu ambo tu paliang ndak bisa manyium-nyium baun lauak. Dek karano itu lo lah ambo ndak bisa makan lauak. Bukannyo ba a- ba a, satiok ambo mancium baun lauak tu paruik ko langsuang maloyo, langsuang naiak se rasonyo isi paruik ko. Kok nan parahnyo kapalo ko bisa paniang bahkan bisa sampai munta-muntah mambaunan anyia lauak tu. Pernah waktu tu ambo di ajak ka pasa lauak dek kawan untuak mambali bahan tugas kelompok, langsuang muntah kayak ambo di pasa tu. Lah cameh lo kawan ambo dek nyo. Makonyo dari dulu amak ndak pernah mampalapeh ambo untuak pai mangawanannyo ka pasa lauak atau hanyo sekedar mamasiangan lauak di dapua.


Dana bali barang adolah dana nan dipasiapan dari pitih nan disisihkan untuak mambali barang tatantu dimasa depan. Barang iko dapek barupo ponsel, furnitur, atau samacamnyo. Untuak manyiapan dana bali barang iko biasonyo urang manyisihan 10 persen dari pendapatannyo. Manuruik penelitian 8 dari 10 urang hanyo sakitar 10-15 persen dari pendapatannyo dan manyisihan pitih sacaro rutin sahinggo keinginan nan ka inyo bali dimasa depan dapek talaksana. Dalam pambalian barang ikopun haruih manimbangkan antaro keinginan jo kebutuhan. Dan mangapo harus bijak dalam mambali barang yaitu agar dapek manghemat biaya nan dapek mangatur keuangan. Mampangunoan pitih sacaro bijak adolah langkah hal nan haruih dilakuan untuak masa depan nan labiah rancak.


Mancaliak urang muntah adolah hal nan tapayiahj untuak manahannyo. Takadang tacaliak dan akhirnyo ikuik lo muntah antah itu mancaliak bantuaknyo atau baunnyo. Biasonyo acok mancaliak katiko malakukan parjalanan nan jauah dan mamakai kandaraan umu. Urang indak sadonyo bisa manahan untuak indak muntah di oto atau mabuak parjalanan, tapi mau indak mau harus malakukan parjalanan nan cukuik mangureh paruik. Biasonyo urang nan mabuak di oto karano kandaraan talalu rami panumpang, mamakai AC oto, bau yang tidak disukai samo jalan nan dilalui indak mulus dan acok babalok. Takadang ambo surang nan baok oto surang pun bisa mabuak parjalanan jauah tapi indak sampai muntah. Tapi urang di dalam oto alah muntah itu satu oto nan paniang.


Mia pernah malakuan kasalahan wakatu ketek dan inyo manyalahan adiaknyo surang. Kareno takuik alah babuek kesalahan mia manyalahan adiak nyo yang labiah ketek 5 tahun dari inyo supayo indak kanai berang amak. Mia mamacahan toples kasayangan amak nyo, mano itu baru dibali dek amaknyo untuak hari rayo lebaran. Bantuak toples nyo tu simple, minimalis tapi mewah, warno gold jo putiah bening kaco, ado saketek paduan bunga jo manik-manik warno gold. Pokoknyo toples yang disuko amak mia lah, tapi indak sangajo malah tapacah dek kareno mia mamainkannyo. Katiko pacah mia ko alah katakuik an bana, padohal amak nyo mungkin berang sabanta se tapi inyo malah manyalahan adiak nyo supayo indak kanai berang.


Lisa saat itu indak dapek menghindar dari oto nan kehilangan kendalinyo.Saat itu Lisa nio menghindar tetapi alah talambek. Oto tasabuik menabrak Lisa dan mambuek Lisa tapelanting jauh dari tempatnyo tagak sebelumnyo. Sebelum kehilangan kesadaran Lisa sempat marasokan sekelilingnyo menjadi kalam . Walaupun belum sepenuhnyo kalam inyo masih mancaliak darah nan alah tabuang banyak di sakitar kepalanyo. Lisa marasokan indak batanago di tangannyo karano tangannyo tasabuik sangek barek untuak diangkat. Raso pusing nan manimponyo mambuekinyo sangek kesulitan untuk fokus dan tanang. Saat itu perasaan Lisa hanyo panik serta katakuikan karano keadaan nan semakin parah. Sayup-sayup bisa mandanga suara teriakan urang di sakitarnyo. Karano banyoknyo urang di sakitar Lisa mambuek bisa samakin panik dan inyo kesulitan banafas. Satalah keadaannyo semakin parah inyo pun kehilangan kesadarannyo sacaro perlahan.


Kalau banyak saranggo di rumah wak, pasti ndak mambuek wak nyaman dan maraso jijik. Aden punyo caro alami membasmi seranggo bia ndak masuak ka rumah. Yang patamo, tanam tanaman yang saranggo ndak suko. Kaduo pakai sabun jo aia untuak manyemprot bagian yang acok dihinggok saranggo. Katigo, tutuik tampek sampah, jan di bukak. Kaampek, pastian ndak lai makanan siso, ntah itu di tampek cuci piriang, di ruang keluarga, atau di kamar, kalaupun lai di kameh jo di tutuik rapi-rapi ka toples makanan sisa tu. Caro terakhia, gunoan minyak kayu putiah untuak mambasmi langau, dengan caro paciakan babarapo tetes mintak kayuputian ka kain, siap tu latakan kain ka tampek yang banyak langau.


Saat kawan-kawan wak alah banyak nan ditarimo di perguruan tinggi nan inyo nio, mungkin wak maraso nio lo capek-capek ditarimo kuliah. Tapi sananyo masuak perguruan tinggi tu masalah waktu se. Masiang-masiang urang tu punyo jadwal hiduik surang-surang jadi ndak bisa wak samoan jadwal hiduik wak jo kawan wak. Pasti ado raso sadiah karno wak maraso gagal surang se, kok awak ndak bisa lo berhasil bantuak kawan wak. Contohnyo se bantuak salah satu lulusan SMA di Jawa Timur nan macubo sambilan kali ujian masuak perguruan tinggi sampai akhirnyo inyo ditarimo. Tatap picayolah dan fokus jo tujuan nan wak inginkan, jadian kawan-kawan wak nan alah ditarimo tu sabagai motivasi bukan pabandiang.


Acok awak tamui katiko seseorang menyasali kehidupannyo selalu mambandiang-bandiangkan dirinyo dengan urang lain. Nan labiah parah malah manyalahan tuhan akibat sesuatu nan tajadi pado diri. Caro pikia saroman ko nan harus dipelok an karano ndak akan pernah maubah keadaan. Manuruik ambo, dengan bapikiran urang labiah baruntuang daripado awak akan mambuek raso syukur kapado nan maha manciptakan bakurang. Maraso apo nan awak jalani selalu kurang dan ndak pernah sasuai jo keinginan. Padahal apo nan tajadi alah ditakdirkanNyo. Awak hanyo manjalani skenario nan alah ditetapkan.  Cukuik barasiahan pikiran, pelok an hati, dan jadi versi tabaiak dari diri surang mako dengan begitu energi positif akan mahampiri.


Maraso manjadi urang nan ndak baguno bukan lah panyebab dari kagagalan nan wak alami. Kito acok nampak urang nan gagal manyabuik alasan kagagalanyo adolah karno inyo urang nan ndak baguno. Tapi manuruik fakta, faktor paliang gadang nan manyababkan kagagalan emang barasal dari diri wak surang. Maksuik dari pernyataan tasabuik yaitu kagagalan labiah disebabkan karno kurangnyo kontrol diri wak misalnyo suko manunda-nunda karajo, kurang matang marancanoan sasuatu, atau kurang fokus dan mudah tadistraksi. Dari situ dapat wak caliak kalau maraso indak baguno indak alasan dari kagagalan. Untuak itu buek nan maraso gagal, mulailah bangkik dan barubah, jan baputa-puta jo pikiran surang se.


Ambo dulu pernah tanggalam wakatu ketek jadi babarapo tahun setelah itu. Ambo marasoan bana baa takuik nyo katiko mancaliak aia yang dalam raso ka tanggalam se rasonyo. Apolai katiko ketek acok nonton kartun yang kalau awak malumpek ka aia, beko ado monster yang kalua. Dulu ambo dikecek mangidap panyakik mental Talashopobia. Kareno saking takuiknyo di ajak ka aia. Tapi kini indak lai, ambo alah baangsua barani. Katiko panyakik ko samakin manjadi dan awak indak konsultasi ke psikiater mangko akan bahayo untuak kasaharian awak yang talampau takuik, stres barek dan lainnyo. Untuak itu bagi kalian yang maraso ado kalainan dalam diri kalian yang mangganggu kasaharian kalian. Marilah untuak barani barubek ka urang yang ahli, pai lah psikiater untuak maubek i nyo.


Alah 4 tahun samanjak Rumi mulai bakarajo di perusahaan nan maagiah kesempatan untuak mangembangan karirnyo sabagai teknisi. Pekerjaan nan sasuai jo jurusan nan inyo ambiak katiko kuliah dulu. Tahun 2016 adalah tahun inyo manoken kontrak untuak manjadi pegawai samantaro manjadi teknisi di salah satu perusahaan terkemuka dikotanyo. Ditahun partamo itu inyo bakarajo dengan samangek ditambah keahliannyo nan mamumpuni untuak mamenuhi ekspetasi perusahaan. Mancaliak karajo Rumi nan rancak, pihak perusahaan maangkek inyo manjadi pegawai tetap. Rumi nan mandanga itu sanang bana sampai inyo mantraktir kawan-kawannyo nan lain. Tigo tahun pun balalu samanjak inyo manjadi pegawai tetap. Salamo tigo tahun tu, Rumi alum naik pangkat apapun. Dan kini sampailah ka tahun kaampek inyo bakarajo di perusahaan tu. Dimasa perusahaan mandapek kerugian nan cukuik gadang mambuek perusahaan harus mamangkas jumlah karyawan. Rumi tamasuk urang nan kanai pangkas tasabuik. Rumi nan takajuik ateh pemutusan hubungan karajo tasabuik manangih katiko alah sampai dirumah. Kini, inyo haruih mancari perusahaan baru nan bisa manarimonyo untuak malanjuikan hiduik


Angso memang dikenal bana acok mangaja manusio yang manyarang wilayah mereka. Tantulah katiko muncuang angso tu alah siap nio mamatuak awak dan kaki nyo capek bana nio mangaja awak. Pasti katakuik an bana awak pas itu tajadi. Ado caro yang batua katiko awak nio jauah dari si angso. Patamo manjauah dari angso, kaduo pai lah capek sabalum angso tu nio mangaja awak, katigo mundua lah palahan katiko angso tu mulai nio manyarang, siap tu tetaplah batanang walaupun pasti awak katakuik an, siap tu awak harus mausahokan jan balari dan saharusnyo maaliahkan perhatian angso. Kareno apobilo awak balari malah angso tu samakin samangaik mangaja awak.


Sadiah bana rasonyo kalau kagagalan awak ko indak badampak ka awak se tapi ka urang gaek awak juo. Kagagalan ambo katiko dinyatoan indak lulus tes CPNS adolah hal yang paliang manyadiahkan. Pado malam itu ambo agiah tau keluargo ambo kalau pangumuman dari tes CPNS ambo indak lulus. Langsuang sakatiko rauik wajah kaduo urang tu ambo barubah, banyak urang lain nan maanggap remeh juo keluargo ambo. Pangalaman katiko ambo gagal manjadi PNS adolah yang paliang manyadiahkan. Dari kagagalan ambo itulah mambuek ambo bangkik dan labiah samangaik lai dan kini ambo alah mandapek an hasil dari usaho jo doa kaduo urang tuo ambo untuak manjadi PNS.


Hari pernikahan adolah hari nan paliang sakral untuak keluarga besar terutamo bagi para penganten. Ndak banyak nan barubah dengan rangkaian acara pernikahan adat Minang dulu dan kini. Nan mambedakan hanyo pado bagian hiburannyo. Kini satiok acara pernikahan adat minang akan ado pertunjukan tari-tarian Minang baik sabalum, dipertengahan, bahkan akhir acara. Selain itu sabalum masuak ka acara inti biasonyo akan ado acara sungkeman kapado kaduo urang tuo. Disinan marapulai dan anak daro diminta untuak minta maaf kapado kaduo urang tuo masiang-masiang. Momen ko adolah momen nan biasonyo mambuek haru bagi para penganten dan tamu undangan. Untuk rangkaian acara intinyo tantu ndak ado nan babeda. Rangkaian acara inti tadiri dari nasihat perkawinan, ijab qabul, pembacaan sidang tabligh, penyerahan mas kawin, dan managak an gala.


Kawan-kawan ambo bahasial mambuek ambo takajuik, karena bahasia maagiah suprise. Ambo takajuik bana soalnyo kawan ambo ko ado yang bacakak. Pai lah ambo ka tampek yang diagiah jo kawan ambo ciek lai yang mancaliak kejadian tu. Tanyato pas ambo alah tibo kasitu urang tu langsuang kalua dan manyanyian salamaik ulang tahun dengan kue ditangan kawan ambo. Urang-urang tu alah bahasia maagiah suprise ulang tahun ambo kini. Manuruik ambo kalau kawan peduli mode ko, awak harus juo malakuan hal yang samo beko katiko inyo yang ulang tahun, awak malakuan hal yang samo jo versi yang babeda. Tantu awak malakuan iko karena sayang dan pedulu jo urang tu.


Ambo rancano pai balibur di hari minggu kini ka puncak. Indak surang se ambo pai jo kawan-kawan kampus ambo. Katiko ditangah perjalanan kami kanai tilang jo patugas kepolisian. Beranglah ambo ka patugas, manga kok bisa kami kanai stop. Padohal lai mamakai helm kasodonyo, sangajo bana rasonyo nio mambarantian untuak ditanyo-ditanyo. Tadi banyak jo urang yang lewat indak ba helm, indak ado di barantian. Nampak bana kalau kami ko urang lua yang nio balibur bantuaknyo. Kalau ditanyo surek-surek memang ado yg ndak lengkap soalnyo STNK indak babaok. Walaupun mode tu tapi berang bana ambo ka patugas tu awalnyo, padohal nio pai main tapi malah di kanaian tilang.


Pasti kalian pernah basuo jo kawan lamo di suatu tampek tapi ndak ingek sia namo kawan ko. Ambo pun acok mode tu soalnyo ambo emang paliang lamah mahafa namo urang. Sedangkan urang nan masih acok basuo jo ambo se masih acok lupo namonyo apo lai jo kawan nan alah batahun-tahun ndak basuo. Sangkiang acoknyo ambo di posisi lupo jo namo kawan lamo katiko basuo ambo alah punyo tips supayo ndak nampak bana dek kawan ko kalau awak lupo jo namonyo. Jadi nan partamo cukuik respon se otanyo. Beko lamo-lamo pasti taumpek namonyo katiko bacarito. Kalau ternyato itu talampau lamo kalian bisa dengan mananyoan apo username instagramnyo. Pasti beko kalian akan taingek sia namonyo.


Ambo sabana jajok bana, pas batamu juo saranggo ketek-ketek di ateh kasua tampek kosan ambo yang alah lamo ditinggal kareno liburan. Sabana jajok ko, ukuranyo ketek tapi banyak. Kecek kawan ambo itu tu kutu kasua, harus awak barasiahan kareno babahayo juo untuak awak. Tanyato kutu kasua ko bisa manghisap darah juo. Tambah jajok bana ambo pas dikecek an kalau kutu kasua nan batino bisa batalua di kasua dengan ukuran yang ketek. Sabana manjajok an mancaliaknyo se alah jajok, ditambah juo mandanga kawan ngecek mode tu. Ukuran kutu kasua ko ketek bana jadi awak harus taliti. Jadi kalian harus mamarikso kasua kalian sacaro berkala, dan mambarasiahan kasua kalian. Supayo tahindar dari adonyo kutu kasua.


Ujian mangendarai adolah salah satu syarat nan harus dilewati untuak mamparoleh SIM. Banyak urang nan gagal pado tes mengendarai. Banyak nan manyabuik an basonyo ujiannyo talampau payah. Contohnyo untuak ujian mangendarai oto. Awak harus malewati beberapa tes antaro lain jalan maju, mundur, melewati con jalan sacaro zig zag, parkir dengan berbagai mode. Banyak nan gagal katiko jalan mundur tapi dengan jalur zig zag. Banyak nan manjatuahan con sahinggo dinilai gagal. Selain tu katiko tes parkir banyak juo nan manyantuah garis putiah nan alah disadioan. Tapi untuk tahun kini kalau gagal untuang masih ado kesempatan kaduo. Jadi ndak paralu maulang dari awal.


Banyak urang nan suko jo kuciang dan manjadian kuciang sebagai hewan paliharoan. Ambo pun mode tu cuman ambo ko cuman barani ka kuciang yang alah gadang. Dirumah ambo cuman ado ciek kuciang laki-laki berjenis kuciang anggora. Kareno ambo takuik jo anak kuciang atau kuciang kampung. Manuruik ambo anak kuciang ko manggalian jo kuciang kampuang tu manakuik an kareno ambo pernah digigik dulu. Tibonyo ado kuciang kampuang malumpek lah ambo di lapangan sakolah tu. Kareno ambo ko malumpek-lumpek dikaja kuciang kampuang. Tagalak lah urang sadonyo, kejadian itu sabana mambuek ambo maraso malu. Baa ka indak malu, awak gadang tapi takuik jo kuciang.


Manga se sabananyo urang yang suko mambully urang lain tu. Wilda jalan nio ka kadai caritonyo, tapi indak sangajo dijalan mancaliak anak laki-laki yang di bully dek kawannyo. Bantuak anak laki-laki tu alah semeraut. Badannyo basah, rambuik nyo alah tagak-tagak, tangan jo kakinyo dikibek. Tacaliak bana rauik wajah adiak tu yang bak itu takuik nyo kareno di bully. Langsuang lah wilda tolongan adiak tu, inyo berangan juo kawannyo yang mambully. Wilda maantaan adiak tu pulang ka rumahnyo, disapanjang parjalanan adiak tu pandiam bana. Memang alah tacaliak kalau inyo adolah urang yang pandiam dan susah untuak basosialisasi. Pengaruh bully akan mampaburuak perilaku keseharian adiak ko sabananyo.


Bayi tabung adolah kehamilan nan tajadi dari proses sel talua nan dibuahi samo sperma dilua tubuh malainkan didalam tabuang. Prosedur iko dilakuan katiko kehamilan indak juo tawujud meski alah mancubo babagai caro. Bayi tabung iko adolah salah satu metode nan paliang efektif untuak mandapekan kehamilan. Tapi disisi lain, caro iko malibatkan sel talua, embrio, sperma. Manggunoan ibu pangganti untuak mananamkan embrio pun dapek dilakuan katiko embrio dari padusi tasabauik mampunyoi masalah. Salamo 2021, jumlah pangguno program bayi tabung di Indonesia kini alah mancapai 10 ribu labiah dan taruih maningkek hingga kini. Mancaliak tren tasabuik, banyak pasangan nan bamasalah dalam rahimnyo sahinggo dengan adonyo program bayi tabung iko dapek mambantu para ibu untuk mampunyoi buah hati.


Dulu ditahun 1985 ado sakalompok karajo nan mandapekan tugeh untuak marobohan bangunan gaek di salah satu kota di Polandia. Bangunan tasabuik dirobohkan dan sampai ka tahap marobohkan dinding. Alangkah takajuiknyo mereka karano harato karun tasabuik bajatuhan ka lantai. Harato karun nan barupo vas nan barisi banyak koin perak nan bajumlah sakitar 3.000 koin. Mancaliak itu, pekerja pun manyimpan vas nan barisi koin tasabuik. Satalah babarapo tahun kamudian, kelompok pekerja tasabuik baliak untuak marobohan bangunan tuo nan lain dengan tujuan mancari labiah banyak harato karun nan tasimpan. Dan indak disangko, mereka mandapekkan harato karun nan labiah banyak dari sabalumnyo. Dalam bangunan tasabuik ado mahkota ameh, cincin safir, liontin dan perhiasan lain nan bakisar 120 juta US Dollar.


Saking jijik nyo samo saranggo kalau nampak atau tapegang biasonyo langsuang heboh dan makiak-makiak bantuak urang kasurupan. Urang jijik samo saranggo bisa jadi takuik pulo samo saranggo. Kaki nan banyak dan ketek amnggaliek mambuek kalau mancaliak atau tapegang langsuang bulu kuduak tagak. Iko bisa jadi pulo manjadi ajang mangarajoan urang tasbuik dan ajang manggarahan urang nan takuik. Kalau misalnyo urang fobia atau memang takuik samo saranggo jaan sampai mangarajoan karano tiok urang beda-beda kalau alah takuik samo sasuatu. Urang nan takuik samo sarnggo biasnyo urang nan barasiah karano inyo barusaho untuak mambuek lingkuangannyo nyaman dan tahindar dari sasuatu nan mambuek inyo gali, jijik jo takuik.


Dampak sarok tahadap lingkuangan. Sarok nan dibuang sambarangan ka babagai tampek dibedakan manjadi duo yaitu sarok organik dan sarok anorganik. Pado satu sisi sarok organik dianggap dapek mangurangi kadar oksigen ka dalam lingkuangan parairan, sarok anorganik dapek pulo mangurangi sinar matohari nan mamasuak an ka dalam lingkuangan parairan sahinggo ekosistem aia taganggu. Rembesan cairan nan masuak ka dalam drainase atau batang aia akan tacamari. Babagai makhluk hiduik bantuak ikan akan musnah sahinggo akan mangubah kondisi ekosistem sacaro biologis. Sarok nan dibuang sacaro langsuang dalam ekosistem darek akan mangundang organisme tatantu manimbuakan pakambangan bantuak mancik, kacoak, langau dan sabagainyo. Pakembangan saranggo atau hewan tasabuik dapek maningkek tajam.


Kabutuhan ekonomi kadang manjadi panyebab urang bautang. Kalau hal itu mungkin bisa masuak di aka, nan indak buliah itu kalau baniek untuak maningkek an gayo hiduik. Bantuak apo nan tajadi jo kawan ambo, salamo ko kami kawan-kawanyo tau inyo urang yang barado dan sadoalah bisa dibali. Kawan ambo nan tanyato bautang ko, salalu tampak boros. Kini inyo alah maraso malu dan manghinda dari kahiduik an sosial inyo. Oleh kareno itu ado sebuah kato ajakan motivasi dari joe hartanto. Kalau jan bautang , jiko utang itu cuman untuak mambuek kalian tacaliak labiah sukses dari urang lain, kareno itu tamasuak hiduik didalam ilusi.


Dalam kompetensi Matematika kali ko ambo berhasil mandapek juara 3, walaupun juara nan katigo tapi ambo indak sadiah. Keberhasilan ambo meraih juaro katigo di kamis kapatang tu adolah awal dari perjuangan ambo salanjuiknyo ambo akan barusaho lai. Amak jo apak ambo yobana maapresiasi ambo dan sanang tas pancapaian ambo. Banyak urang nan ikuik kompetensi ko tapi ambo manjadi salah satu juaro, walaupum juaro katigo. Baa indak sanang soalnyo taraso bana pajuangan nan ambo lalui untuak sampai kasiko. Salanjuiknyo ambo akan barusaho lai untuak manjadi yang terbaik. Proses indak akan menghianati hasil nan ado. Alah tu ndak manyasa gai ambo, sanang bana rasonyo ndak bisa diungkapkan lai.


Kok dikecek an anak murid nan pandai ambo biaso-biaso se nyo. Tapi ambo banyak di kenal dek kawan di sakolah. Setelah ambo cari tau ruponyo alasan ambo terkenal ko karano ambo acok tampil di muko umum. Satiok ado acara di sakolah pasti ambo tampil taruih. Bagi kalian nan nio tampil ka permukaan sahinggo dikenal banyak urang acok-acok tampil di muko umum. Jan danga an bana kecek urang-urang nan ka mambuek awak jalan di tampek bahkan mundur. Danga se kecek kawan nan ka mambuek awak maju. Ambo kok mandangaan kecek kawan nan suko manggalak an ambo mungkin ndak akan sarupo kini ambo do. Memang awalnyo malu di galak an tu tapi jadian se motivasi untuak labiah elok.


Dibabarapo negara, tingkek kelahiran alah mulai manurun sahinggo pemerintah mangkhawatiran tentang jumlah generasi kadepannyo. Negara nan kini alah mengumumkan kalau tingkek kelahirannyo nan randah yaitu China. Negara nan mampunyoi populasi masyarakat terbesar di Asia iko kini alah tajadi krisis angka kelahiran artinyo tingkek kelahiran nan randah. Kini angko tingkek kelahiran 10,6 juta bayi manurun dari tahun sabalumnyo. Tingkek persentase penurunan angko kelahiran iko alah mangkhawatiran pemerintah. Sahinggo, kini pemerintah mancari solusi untuak maningkekan jumlah kelahiran di negaranyo. Pemerintah China kini pun manghentian kebijakannyo untuak mambuliahan pasangan untuak mamiliki duo anak. Kini, Pemerintah tu kini alah mambebasan kapada warganyo dalam mampunyoi jumlah anak. Tapi kini dianjurkan untuak mampunyoi tigo anak


Salain dikaja anjiang, dikaja babi hutan pun marupokan hal nan sangaik manakuikkan untuak manusia. Bagaimano indak, babi hutan labiah babahayo dibandiang babi nan ado di peternakan. Salainn itu, babi hutan pun samo bahanyo dengan anjiang. Babi hutan babahayo karano inyo mampunyoi tariang. Tariang iko dapek manyababkan urang nan dikajanyo mangalami cedera atau luko nan cukuik dalam. Bahkan ado babarapo kajadian manusia maningga karano kanai tariang babi hutan. Kamatian itu disababkan karano tariangnyo malukoi cukuik dalam atau kanai organ tubuah nan cukuik vital.  Salain itu babi hutan pun mampunyoi ukuran tubuah nan labiah gadang daripado anjiang. Namun, walaupun tubuahnyo gadang, lari babi hutan ko sangaik capek.


Pas urang sadang rapek pleno di ruangan tatutuik, pas di tangah-tangah urang rami tu bana lamak se kantuik ko kalua dari lubang ikua. Balapuik-lapuik lo bunyinyo sarupo bunyi vespa nan sadang ngebut kancang. Nan ambo camehan saat itu adolah kantuik ambo ko babaun karano bunyi nyo nan sangaik gadang dari pado biasonyo. Alhamdulillah lai ndak sarupo nan ambo kiro. Lai ndak babaun. Tapi walaupun demikian tetap se raso malu ko ndak tailak an. Ndak tau dima ka ambo latak an muko ambo saat itu. Sabana gadang kapalo ambo dibueknyo. Samanjak saat itu, ambo di agiah gala si upiak kantuik gadang dek kawan-kawan.


Kalian pernah indak salah masuak toilet. Bantuaknyo banyak dari awak pernah salah masuak ka toilet. Manuruik ambo kalau salah masuak toilet tapi indak ado urang didalamnyo awak indak kan malu. Lainhal nyo kalau urang rami didalam toilet tu taraso bana malunyo. Itu juo nan ambo rasoan, ambo salah masuak toilet katiko urang didalamnyo rami. Tabukti sabana malu ambo, kareno urang tu sadang rami. Ado nan menegur ambo dan ado juo nan tadanga manggalak an ambo. Tanpa mangecek apo-apo langsuang se balari ambo dari situ. Ondeh malu bana, baa kok bisa salah masuak ka toilet. Iko manjadi pangalaman mamalukan juo dek ambo.


Ndak jadi rahasia umum dan suatu hal nan baru katiko macet di waktu malam tahun baru. Tapi malam tahun baru kapatang adolah malam tahun baru nan ndak bisa ambo lupokan. Ambo mancirepet ka urang nan salamak-lamaknyo mamotong persis di muko oto ambo. Padohal alah jaleh-jaleh oto alah sarapek itu masih juo nyo cucuak an kapao otonyo. Ambo klakson lah sajadi jadinyo karano nyo barusaho maambiak jalan. Ambo pepet otonyo taruih sahinggo ndak bisa masuak oto nyo ka jalur. Kalau barado di posisi ko sia lo nan ndak ka berang. Kalian kalau barado di posisi ambo pasti akan malakukan hal nan samo.


Ado yang pernah bilang kalau kito maraso takuik akan hal-hal mistis, hantu akan lebih senang dan lebih mudah untuak menampakkan dirinyo. Hal iko dibuktikan oleh urang-urang di komunitas fotografi hantu banamo Ghost Photography Community (GPC). Di GPCU urang-urang panakuik berperan penting mamanciang kemunculan makhluk astral saat mereka baburu penampakan hantu. Manuruik mereka, urang yang takuik ko mudah tersugesti. Hantu manangkok energi takuik dari seseorang dan menampakkan wujudnyo. Kalau kito tersugesti tapikia kuntilanak, mako si partner yang mamotret tadi akan manangkok gambar kuntilanak. Kemudian katiko energi kito maraso kurang stabil, iko pun bisa mamicu seseorang bisa mancaliak penampakan. Hal itu disebabkan energi yang kito punyo lebih lamah dari energi yang digunoan hantu untuak menampakkan dirinyo.


Ancaman, kadang pangancam manggunoan kalamahan awak untuak mangancam. Korban nan kanai ancaman biasonyo adolah korban nan lamah dan panakuik sahinggo jadi sasaran ancak untuak maancam. Bahkan kadang nan di ancam indak malakuan kasalahan, tapi karano Nampak lamah makonyo inyo jadi target nan ancak untuak di ancam. Urang nan mangancam kadang malakuan itu karano maraso pueh atau sanang katiko urang manuruikan nan diinginkannyo atau bahkan karano urang iri jadi inyo bausaho untuak mambatehi garakan korban jo caro mangancam. Sabananyo ado caro nan paliang mudah untuak mailangan raso takuik katiko di ancam yait cukuik bapagang taguah kalau awak itu batua dan tetap badoa sarato mamasrahan diri ka Tuhan. Untuak itu marilah timbuaan raso nan barano dalam diri awak sahinggo awak bisa malawan dan indak jadi target ancaman.


Labiah mangajuk an lai sosok artis wanita ko mangaku jarang kantuik lantaran malu di muko pacarnyo. Sosok artis tasabuik adolah Viviane Queiroz Pereira nan kini namonyo viral di media sosial karano pangalaman nan dialaminyo. Malansia dari Daily Star, inyo marupokan panyanyi asal Brasil takamuko nan kerap tampil jo namo 'MC Pocahontas'. Sacaro mangajuik an, sosok nan disapo Pocah ko, mangaku harus dilarikan ka rumah sakik karano kabiasaannyo manahan kantuik di muko pacar. Inyo mangabaian raso sakik nan timbua, tapi kondisinyo mamburuak sahinggo tapasa dirawat di rumah sakik. Namun Pocah alah pulih sapanuahnyo, inyo pun bajanji indak akan mangulangi kasalahan nan samo. Kabiasoan manahan kantuik dapek manimbuakan sakik paruik dan raso begah/indak nyaman.


Ambo punyo kawan nan inyo tu santai bana. Saking dek santainyo inyo, pernah wakatu kami sadang makan siang. Makanan nan inyo bali tu, tajatuah tapi masiah diambiaknyo baliak. Keceknyo alun 5 minik, padohal itu alah kumuah dek ambo. Jajok bana ambo mancaliak makanan nan alah kumuah tu. Kalau kawan ambo ko di makan nyo se makanan yang alah tajatuah tu. Memang lamak makanan yang tajatuah tu, sayang juo kalau indak di makan kareno baru dibali. Cuman kalau alah kumuah mode tu jajok bana ambo makan nan alah kumuah. Bayangan se lah alah takanai jo kaki bakeh urang, kan jalan tu bakeh urang jalan. Walaupun di buang nan kanai kumuah, masiah jo tetap kumuah dek ambo.


Hari ko hari nan sial untuak untuak Riska. Tibo-tibo amaknyo mangajak Riski untuak mangecek baduo, padohal Riski baru pulang dari sakola. Riska agak takuik karno ndak biasonyo ama nyo maajak nyo ngecek dengan muko nan serius. Amanyo malatakan bara lembar karateh warna warni ka ateh meja ruang tangah. Karateh itu baisi tulisan manih dan gambar emotikon hati. Karateh nyo itu harum pulo bantuak disemprot parfum laki-laki. Kironyo itu surek cinta dari pacar Riska. Jadi amak nyo tadi pagi mamberesan kamar Riska dan sobok surek tu di bawah bantal Riska. Ama nyo kecewa karno Riska sananyo ndak dibuliahan pacaran kalau masih sakola. Riska tau inyo alah mangecewakan ama nyo dengan pacaran diam-diam padohal alah ndak dibuliahan.


Kadang di maso-maso tatantu, awak bisa tibo-tibo emosi dan nio berang-berang sajo ka urang di sakita. Misalnyo sajo Desi, dikaranoan iko adolah hari partamo Desi datang bulan di bulanko, Desi manjadi emosional. Dari tadi pagi desi alah berang-berang surang tanpa sabab. Mancaliak piriang nan indak tasusun, banta sofa nan sumbarang talatak bisa manyuluik emosi Desi, padohal di hari-hari biaso Desi adolah urang nan santai. Desi bisa barubah 180 derjat katiko sadang datang bulan. Memang katiko datang bulan ko hormon-hormon di dalam badan awak sadang indak stabil dan sadang ado parubahan dari kondisi normalnyo. Biasonyo urang-urang indak ado nan bagak manggaduah Desi. Bantuak hari ko misalnyo sadoalah urang di rumah mamiliah untuak baaktivitas di lua rumah sajo untuak samantaro waktu sampai kondisi tanang baliak.


Sanang bana basuo jo kawan kuliah di lua nagari dulu di kampuang nan ambo cintai, yaitu Indonesia. memang sih ambo ndak talampau aktif sosial media mode instagram, facebook, dan lain-lain sahinggo ndak tau perkebangan kawan-kawan nan lain. Ruponyo mandanga kaba dari kawan ambo ko kawan-kawan kuliah samaso di lua nagari alah baserak-serak tingganyo. Ado nan di London, Inggris, Amerika, Australia, dan lain-lain. Mako dari itu ambo ajak se kawan tu untuak mambuek grup diskusi di WA bia kawan-kawan nan mode ambo bisa tetap bakomunikasi walaupun tanpa ado sosial media. Untuak kalian sadonyo mungkin bisa lo malakukan hal nan samo supayo bisa mambuek grup diskusi dengan anggota nan lengkap, sahinggo kok ado acara-acara alumni ndak ado anggota nan talewat.


Pas itu kami pulang sakolah, waktu tu hari sabtu. Hari sabtu adolah hari pasa di kampuang den. Nah SMA den tapek di mungko jalan raya kan, jadi pas sabtu rami. Waktu kami pulang sakolah lai amak-amak bacakak, ba adu muluik. Tu den kepo kan, den jo kawan den pailah mandakek ka situ, mancari tau manga urang tu bacakak. Tanyato dek garah-garah, amak yang baju hijau ko pas bahonda maludah, jadi tabang lah ludahnyo di udara, ehh pas ludah di udara, tanyato mandarek ka amak yang bahonda jo anaknyo di balakang. Kenai amak yang baju hitam ko, amak yang baju hitam ko beranglah, wajar sih inyo berang, tapi amak yang maludah kok ndak maraso basalah, ndak mintak maaf, malah basikareh mambela diri.


katiko mangalami pembulian di sakola ado beberapa hal nan haruih dilakuan agar pembuli tasabuik jera jo kelakuannyo. Partamo,  melaporkan aksi pembuliannyo kapado  guru talebih dahulu karano mereka adolah urang tuo di sakola. Namun jika indak mandapekkan respon nan baik dari guru dan penanganan secepatnyo tahadok kelakuan para pembuli itu Maka dapek dilanjutkan jo langkah barikuiknyo yaitu jo melaporkannyo kapado urang tua. Sabagai urang tuo mandanga anaknyo dibully pasti mereka akan mananyakan masalah nan tajadi di sakola dan maminta pihak sakola agar mamperhatikan bagaimana anaknyo diperlakuan di lingkungan sakola tasabuik. Itulah hal nan dapek dilakuan katiko  mandapekkan perlakuan  bullying di lingkungan sakola.


Ujian penting nan haruih disalasaikan dek Eni dalam waktu dakek ko yaitu Toefl yang kini manjadi panantu inyo bisa mancapai target wisuda atau indak. Eni mandaftar sabulan sabalum inyo maajuan jadwal sidang. Persyaratan nan diparaluan untuak mandaftar sidang yaitu malewati standar kelulusan toefl. Indak lamo satalah mandaftar toefl, Eni akhianyo mancubonyo. Saratuih soal nan diagiahan mambuek minat gadih tu untuak kalua ruangan sacapek mungkin samakin gadang. Eni nan sadang ujian itupun manjawek soal sasuai jo nan inyo tau. Waktu ujian pun alah abih, sahinggo taposo Eni mangumpuaan jawabannyo walaupun ado nan alum taisi. Babarapo hari satalah ujian salasai, Eni mancaliak inyo lulus jo poin nan pas jo standar. Tapi hal itu indak manjadi permasalahan untuaknyo dek itu alah bisa dijadian persyaratan untuak daftar sidang skripsi.


Bagas sangaik sanang hariko dikaranokan hariko adolah hari panarimoan rapor kenaikan kelas. Kebahagiaan Bagas batambah duo kali lipek dikaranokan nilai-nilai nan didapek dek Bagas di ateh bateh minimum sadonyo. Sapulang dari sakolah, bagas langsuang mangabaan kaduo urang tuo nan pas bana baru pulang karajo. Urang tuo Bagas nan mandanga kaba terkait nilai Bagas pun ikuik sanang dan maagiah salamaik ka Bagas ateh karajo kareh nyo baraja salamo ujian. Bagas akan naiak ka kelas 6 SD dan salamoko ujian di sakolah bagas taruih masuak ranking sapuluah besar. Dengan dukuangan dari urang tuo jo keluarga, Bagas bajanji ka diri surang untuak labiah rajin lai dan maningkekan prestasi.


Ujian biasonyo manjadi sasuatu nan biasonyo di takuik an jo paliang dihindari urang. Tapi, ujian harus dilalui. Ujian indak hanyo bantuak tulisan tapi ado pula bantuak wawancara, praktek maupun pancapaian di kelas. Paliang apndai di kelas biasonyo murah dek inyo lulus ujian, sadangkan yang kurang pamahamannyo agak nyo butuh usaha bia lulus ujian. Jarak yang mode iko acok bana tacaliak di kelas. Tapi, biasonyo urang nan indak disangko-sangko lulus jo ujian nyo manjadi kebahagiaan sakelas. Alasannyo? Bisa jadi manjadi fenomena langka dan dirayoan satu kelas dan manjadi momen bersejarah kek anak mudo. Memang siapo yang indak sanang kalau dinyatokan lulus dari ujian. Selalu samangek untuak manghadapi ujian bia jadi kabanggaan untuak diri suruang.


Ambo ingek dulu waktu jaman SD sapulang sakolah di galakaan dek adiak ambo ndak puaso, gara garanyo pas sampai rumah sapulang sakolah ambo lah auih bana, nio bana rasonyo maminum aia sirup nan ado dalam lemari es, ambo caliak amak sadang di dapua ma nyiapkan na ka dimasak, adiak ambo sadang di muko tv, dek rasonyo lai ndak ado nan mancaliak ambo bukak lah lemari es tu, nampak dek ambo sirup samo es batu didalammnyo, ambo ambiak galeh samo aia di meja makan, dek maraso masih aman ambo raciklah sirup tu samo es baru,kironyo es batu masuak ka galeh manimbulkan bunyi, tadanga dek amak ambo, langsuang dari balakang amak ambo balari ka arah kulkas, kedapatan lah ambo sadang minum sirup pakai es siang siang di bulan puaso. heboh amak ambo sampai berang berang amak ambo.


Keke merupakan siswa nan duduk di bangku SMK. Dhari sebelum inyo mengetahui kalau menderita penyakit parah yaitu kanker otak, inyo asik bamain kesana kemari dengan kawan-kawannyo. Namun ketika inyo diberitahu sadang menderita kanker otak kesehatannyo langsuang menurun. Sakitar duo bulan kemudian kondisi samakin mamburuak sahinggo penyebaran sel kanker menjadi cepat. Mandanga kondisinyo sadang sekarat, inyo badiam diri di rumah. Hari demi hari gejala kanker pun nampak. Keke sering maraso pusing dan mimisan katiko inyo malakuan sedikit aktivitas berat. Ketika inyo manyisir rambut, rambut tasabuik alah mulai rontok dan stamina nan dimilikinyo sangek bakurang jauh dari sebelumnyo. Mancaliak gejalanyo nan semakin parah, Keke manyimpulkan saat iko alah dalam keadaan sekarat. Karano katakuikan inyo akan meninggal dunia mako inyo rutin malakuan kemoterapi dan pengobatan lainnyo untuk menyembuhkan penyakitnyo.


Di akhia tahun salalu ado undian bahadiah nan diadoan samo Telkomsel untuak panggunonyo. Dengan manukaan poin nan didapek dari maisi ulang pulsa kini dapek ditukaan manjadi tiket undian. Barikuik caro-caro untuak manukaan tiket undian Telkomsel Poin. Partamo mambuka aplikasi My Telkomsel lalu mancaliak promo tentang Telkomsel Poin. Lalu klik promo tasabuik, mambaco ketentuan serta syarat undian. Satalah satuju, mako dapek klik tukarkan sekarang. Satalah itu tingga tunggu sms tentang keberhasilan untuak manukaan poin samo tiket undian. Katiko tanggal pangumuman tibo, dapek dicaliak di aplikasi atau di media sosial Telkomsel. Jiko ado nomor awak tapiliah mako akan dihubungi samo pihak telkomsel dan jiko indak mako indak lo akan di agiah tau.


Penyakik maag yang dialami dek Yumi, salah satunyo disebabkan dek pola makan yang indak teratur. Banyak urang yang punyo panyakik maag mulai urang mudo sampai tuo sekalipun. Sakik maag atau didpepsia ialah raso ndak nyaman di paruik, seperti paruik taraso panuah, raso angek pado paruik bagian ateh serta kembung. Gejalan ko paliang acok tajadi salamo atau beberapo saat sasudah makan. Sakik maag marupokan penyakik yang sangat umum tajadi dan biasonyo basifat ringan. Tagantuang pado penyebabnyo, sakik maag bisa balangsuang sesekali atau bahkan bisa satiok hari. Sakik maag dapek menimbulkan beberapo gejala, seperti nyeri di paruik bagian ateh, paruik kembung, paruik mudah taraso panuah dan acok bersendawa serta kantuik.


Kasus SARA yang acok dipicu karena prasangka buruak urang tahadok apo nan beda dari awak sahinggo awak bisa dengan mudah dipengaruhi jo perbuatan yang indak-indak. Salah satu contoh konflik antar golongan, kalau kini banyak organisasi yang berdiri di Indonesia. Perbedaan antar organisasi kaagamaan nan tajadi di kalangan mahasiswa atau masyarakat. Katiko mandanga organisasi atau golongan inyo disingguang pasti inyo langsuang berang dan mambaok anggota nyo nan lain untuak masalah ko. Padohal ado langkah nan tapek untuak awak mahindari pamusuhan. Patamo mandakek an diri kapado tuhan, kaduo saliang menghormati keberagaman, katigo indak manyimpan prasangko buruak pado urang lain nan babedo jo awak. Bapikia lah positif dan saliang manarimo satu samo lain.


Kadang manusia kalau di agiah tugas indak bisa batanggung jawab. Kadang kalamak hatinyo, apalagi waktu sakolah, masalah piket kelas. Waktu SD, sakolah kami indak lai tugkang pambarasiah sakolah. Jadi kalau sakolah kotor kami gotong royong, kalau sampah panuah, kami buang surang. Jadi adolah carito, kalau tong sampah, lah panuah ibuk nyuruah mambuang ka tampek panampungan sampah nan ado di balakang kelas. Nah den piket hari senin samo 4 urang, yang karajo tu hanyo 3 urang, yang surang tu indak ado karajo samo sakali do, satiok hari senin aden lah nyapu, tambah lo tugas den ciek lai ma buang sampah. Kami yang piket hari senin tu ndak nio buang sampah do karano tugas urang tu baduo, tapi dek den jijik maliek sampah yg lah manumpuak jo baun jadi tapaso lah den mangakok karajo urang tu.


London tabagai ateh 32 dewan daerah nan masiang-masiang mampunyoi kawenangan untuak mangaluakan sajumlah paraturan tamasuka pangalolaan sarok. Ludah sambagai 'limbah'. Weltham Forest mangklain mereka dapek manarobos birokrasi tanpa manyapakati parangkek hukum khusus jo mamatuskan bahwa ludah dan aia kanciang sabagai "limbah". Langkah itu diambiak sabagai kampanye mangatasi palanggaran lingkuangan. Loakes mangatokan "warga mangatokan pado kami bahwa mereka khawatir ateh masalah maludah ko dan nio agar dewan malakukan sasuatu". "Bukan hanyo maludah, namun juo buang aia ketek di tampek umum," tambahnyo. Dapertem nan mangatur dewan daerah London mangatokan indak dapek mamastikan apokah Waltham FOrest adolah kawasan partamo nan manarapkan sanksi untuak maludah. Namun, disabuik an kini pamarintah sadang "barundiang jo sajumlah dewan daerah tantang parangkek hukum barisi larangan maludah."


Akhir-akhir ko Didi acok maraso kasamuikan dibagian tangan dan lidahnyo. Padohal sabalun-sabalunnyo inyo maraso sehat-sehat sajo. Nan kali iko frekuensi kasamuikannyo labiah acok dibandiang nan biaso. Akhirnyo Didi mamutuihan untuak pai barubek se ka dokter. Di rumah sakik Didi kiro inyo cuman akan diparesoan bantuak pareso biaso se. Kironyo inyo disuruah untuak malakuan MRI. Inyo masih ndak ngarati kok inyo harus dipareso jo alaik-alaik nan inyo pun ndak tau untuak apo itu. Satalah salasai dipareso, dokter maagiah tau kalau bantuaknyo Didi punyo struk ringan. Didi ndak bisa manyambunyian muko takajuiknyo. Inyo ndak picayo kalau gejala nan inyo rasoan tu adolah gejala struk. Didi nan awalnyo marasi biaso kini tibo-tibo sadiah dan stress.


Pamicu awak maraso jajok pasti kareno adohal yang mamicu nyo. Misal mancaliak atau mancium makanan atau barang yang busuak dan kumuah. Hal nan tacaliak lato lah, pasti awak maraso jajok. Bantuak urang nan makan tapi basiso, nah makanan nyo tu kadang langsuang inyo buang atau makanan lain nan alah lamo dan kumuah. Ado langkah nan bisa awak terapkah untuak manghindari makanan nan siso mode tu. Patamo awak buek bana rancano makan saminggu tu nio masak apo, kaduo buek daftar balanjo dan jan bakalabiah kareno akan busuak inyo kalau lamo bana, katigo simpan bahan makanan dengan elok, siap tu kalau alah ado nampak makanan yang harus capek dimakan habih an lah.


Saat itu Cece nan marupokan siswa pindahan dari lua kota alah mulai baraja saparti biaso. Sabulan pun balalu dengan tenang, sampai ado urang nan marupokan urang asli daerah itu mangatainyo dan merendahkannyo karano inyo barasal dari bangsa babeda dari inyo dan urang kabanyakan disiko. Cowo tu kini mangganggu Cece dengan mancaliakan bantuak matonyo nan kini sadang ditarik sahinggo babatuak manyipik. Cece saat itu hanyo diam mananggapinyo sampailah cowo tasabuik mamasang wajah nan sangek mangesalkan bagi Cece yaitu mato nan disipikan dan mangucap bahaso sembarang dengan aksen cino. Mancaliak itu Cece langsuang manimpuak cowo tu mamakai tampek pensil nan kini alah inyo ganggam arek. Barang tasabuik tapek mandarek di kapalo cowo tu sahinggo inyo marasokan kasakitan dan mamiliah kalua untuak manjauhi Cece


Urang kini sadang kekinian bana jo istilah baju. Ado nan baju cewek mamba, ado nan cewek bumi dan ado juo cewek kue. Ambo kini mamakai baju cewek bumi, bantuaknyo tu lambuik bana kareno warnonyo ko kalem. Ciri mode baju ambo ko, bajunyo carah, warno bajunyo campua tigo warno carah, ado warno kuniang, biru jo merah, langan bajunyo satangah, pakai baju lapis yang panjang warno putiah didalamnyo. Pokoknyo cerah bana lah sasuai jo ambo nan kini nio ka taman. Pai piknik ketek-ketek an caritonyo, tibonyo pas sampai taman. Tacaliak lah dek ambo urang nan samo bana jo baju nan ambo pakai. Ondeh malu bana, baa caro nio liwaik ko. Urang alah galak se mancaliak baju ambo nan kamba.


Indak lamak bana rasonyo katiko maraso katakuik an dan indak ado tampek untuak baranti dan maminta tolong. Pangalaman mira wakatu nio ka pasa surang, jadi rumah jo pasa lumayan dakek dari rumah mira cuman harus maliwaik i jalan ketek atau jalan tembusan untuak capek kasitu. Biasonyo mira aman-aman se liwaik situ, tapi inyo takuik bana katiko ado urang yang maikuik an inyo. Katiko inyo cigok kabalakang bantuaknyo asiang bukan urang daerah siko. Mano bantuak jalan ketek yang diliwaik an mira ko agak galok, jalannyo ketek, banyak papohonan tinggi disabalah kiri, sabalah kanannyo tembok gadang, bawahnyo pun masiah tanah, indak lo ado rumah urang kalau alun sampai ka ujuang jalan ko.


Manga lah kok bantuak ado urang yang maikuik an ambo rasonyo. Parasoan itu adolah parasoan yang indak lamak bana bagi ambo. Katiko itu ambo takuik bana kareno memang ado urang yang maikuik an ambo. Ambo caliak saketek kabalakang. Bantuak urang tu seram juo, urangnyo tinggi badagok, kumis nyo taba, muko nyo bulek, rambuiknyo gondrong lo tu, pakaian urang tu serba hitam se. Takuiklah ambo, mano ambo indak kenal jo urang tu bukan urang daerah ambo. Balarilah ambo sacapek mungkin, sabana iyo urang asiang tu memang maikuk an ambo kareno inyo mangaja ambo. Untuang se ambo capek kalua dari jalan yang langang itu.


Di sakolah memang guru awak adolah urang nan paliang awak hargoi, tapi indak bararti inyo bisa malakuan sagalo hal untuak mangatur awak. Pado maso sakolah kan indak buliah talambek tapi baa kalau awak indak sangajo karena dijalanan tibo-tibo se ado kemacetan. Tantu katiko awak sampai sakolah talambek jadinyo, nan guru di lokal pamberang lo. Wakatu nio masuak apak tu, manokok awak jo buku nan inyo pacik atau malakuan kakerahan lain nyo itu indak buliah. Tantu siswa yang diperlakuan mode tu berang dan indak tarimo. Cubolah untuak mandanga dan manarimo alasan yang siswa tu agiah. Mangko dari itu untuak kasadoalah gurun nan dihormati, cubolah untuak mandanga suduik pandang atau alasan dari siswa dan jan pakai kekerasan karena itu akan mambuek siswa tu banci dan malawan ka guru.


Tando dan gajalo dari autophobia . Katiko sadang maraso takuik dan cameh karano sandirian, ado babarpo maslah kasehatan psikis jo emosional nan mungkin bisa manjadi tando jo gajalo dari autopobia. Gajalo fobia ko bisa barupo kombinasi dari babarpo hal nan mungkin batambah parah sairiang waktu. Kondisi nan mungkin dari gajalo autophobia adolah talalu khawatir akan ditinggaan dek sasaurang, takuik jo babagai kamungkinan nan alun tantu tajadi katiko surang, badan manunjuakan gajalo fisik bantuak manggaretek, sakik dado, pusiang, palpittasi jantuang, hipervebtalitasi, mabuak dan kondisi tasabuik muncua saat hendak atau alah sendiri, maraso bantuak sadang ado nan maneror katiko surang, kainginan gadang untuak pai dari tampek katiko sadang tagak.


Jawi adolah binatang taranak yang banyak ditaranak urang minang, selain ayam, kabau jo kambiang. Jawi di Indonesia tarutamo di Sumatra barat kabanyakan warna kuniang ka amehan. Satangah jawi punyo tanduak satangah lai ndak punyo. Tapi tanduak jawi ndak sarunciang dan satajam tanduak kabau. Jawi adolah hewan herbivora, inyo biasonyo makan rumpuik. Makan jawi biasonyo tigo atau duo kali sahari. walaupun makan rumpuik aden jijik ka ciriknyo. cirik jawi biasonyo bawarna coklat, kalau lah agak kariang bawarna abu-abu. Biasonyo cirik jawi agak maleba, kiro-kiro diameternyo kurang labiah 10 cm. Bau cirik jawi agak manyangek di hiduang, tapi cirik jawi banyak di jadian urang sabagai pupuak. Tekstur ciri jawi kalau masih baru kalua tu masih basah, sedangkan kalau lamo lah agak mangariang.


Kalian Pasti tau baa rasonyo waktu tau awak bisa mandapek an apo yang nan awak kaja salamo ko, sadoalah perjuangan awak dibayarkan oleh apo nan awak dapek. Rasonyo pasti sanang bana, bantuak itulah awak waktu tau ditarimo jo Universitas yang alah awak impikan salamo ko. Waktu tau ditarimo di kampus impian awak pasti raso malayang saking sanangnyo, muluik awak pasti ndak bisa berkata-kata lai yo bana takajuik, rauik wajah awak pasti tacaliak bana, senyuman di wajah awak tacaliak bana sampai urang nan mancaliak awak tau kalau perasaan awak lagi sanang. Namonyo perjuangan jadi apo nan awak dapek pasti ndak kan terlupakan dan mambuek perasaan awak sanang.


Indak lamak bana katiko awak harus bahadok an jo urang banyak tapi harus mangalami serangan paniak. Serangan paniak adolah kamunculan raso takuik yang bakalabiahan dengan sacaro tibo-tibo se. Katiko awak kanai serangan paniak ko, bantuak kondisi awak ko akan ditandoi jo detak jantuang yang capek, napas pendek, paniang, otot tagang, jo badan yang manggaretek. Katiko serangan paniak ko muncua awak akan maraso indak lamak bana kareno maraso takuik dan cameh yang bakalabiahan. Iko juo akan mangganggu kualitaih hiduik awak di keseharian pado saaik itu. Tantu awak juo indak nio serangan paniak ko tibo-tibo muncua katiko sedang nio bahadapan jo urang rami.


Ambo pernah mangalami hal nan manyebalkan katiko nio naiak pasawat. Wakatu itu ambo salah pancaliak an jadi ambo kiro jam pambarangkek an sasuai jo yang ambo caliak di tiket tu. Awal-awal sabananyo ambo tau jam bara barangkek pesawat tu tapi alah nio ka pai malah ambo salah ingek jadwal penerbangan. Alhasil pas alah nyampai bandara takajuik bana ambo pas sadar alah tatinggal dek pesawat yang saharusnyo ambo naiak an. Itulah baraja dari pangalaman ambo, mangko dari itu cubolah untuak mambuek jadwal kegiatan awak dan dipasang di layar hp supayo tacaliak taruih. Alah lupo jadwal penerbangan surang, indak lo nio maubah kebiasaan tu yobana lah.


Bullying adolah perilaku yang mangganggu dan manyakiti korban-korban inyo yang dilakuan sacaro sadar sabananyo dek urang yang ndak nio hiduik urang yang inyo bully tanang. Jadi ado se raso nio manggaduah dan mambuek raso takuik urang yang dibully samakin manjadi. Ado raso kasanangan surang didalam parasaan tukang bully katiko inyi mancaliak katakuik an dari urang yang inyo bully. Sabananyo iko adolah perbuatan buruak yang dilakuan urang yang ndak punyo hati dan indak bisa manjalankan utak nyo. Manuruik ambo mambully urang itu marampas hak asasi manusio, kareno korban bully akan mandarito sacaro mental, baik itu psikis atau pun juo fisik nyo.


Ndak ado perasan nan labiah cameh dari perasaan nan ambo rasokan kapatang saat dikaja-kaja dek urang nan ndak ambo kenal. Apo lai hari lah malam, lampu jalan ndak ado nan iduik, gang manuju ka rumah ambo pun langang ndak baurang. Lah mode sadang barado di film-film laga ambo rasonyo. Sapanjang jalan jantuang ko badabuak-dabuak sangaik kancang, karingek pun lah mancuro sabadan karano saat itu ambo balari sakancang nan ambo bisa. Untuanglah pas di pasimpangan jalan ambo basuo rumah warga nan ndak bapaga. Ambo bae se baranti disinan dan langsuang mangetuk pintu. Untuang urang nan punyo rumah kalua sahinggo ambo bisa maminta perlindauangan jo urang tu.


Ambo jo kawan ambo suko jo grup band korea, tapi kami beda soalnyo inyo suko jo infinte tapi ambo suko jo BTS. Tapi inyo lai suportif urangnyo ndak pernah ambo di suruah suko se lah jo infinite dari pada BTA ndak pernah malah inyo yang sering maagiah tau ambo kalau ado kabar terbaru dari BTS. tapi kami beradu muluik kalau lah disuruah vote untuak mamiliah sia boyband paling bagus, bagi inyo infinite yang rancak. Bagi ambo BTS yng cocok untuak di rating terateh sebab lagu-lagu nyo yang paliang populer untuak tahun koo, mereka alah banyak mendapek an penghargaan di acara-acara korea dan progres BTS ko sabana pesat jadi mereka pantas untuak menjadi boyband paling populer tahun ko.


Awak kan tau baa rasonyo kalau apo nan awak karajoan diambiak alih jo urang lain, jadi jan awak malakuan hal yang sarupo ka urang lain. Kadang ado se kesempatan untuak maambiak karajoan urang dan bisa mandapek an pitih labiah sampai bisa mandapek an jabatan yang elok. Baa caro awak supayo indak sarupo jo urang tu barikuik caronyo, patamo awak sadari apo nan manjadi karajo utamo awak, kaduo jan maambiak kesempatan yang saharusnyo milik kawan awak, katigo sadari kalau satiok urang punyo prosesnyo masiang-masiang, tarakhir jan tagageh bana dan basikap lah bijaksana. Saketek nyo itu langkah yang bisa awak ingek untuak indak mode tu. Soalnyo awak tau baa nio berang nyo katiko karajoan nan manjadi milik awak di ambiak urang lain.


Jadi karajo ambo kan sabagai Make Up Artist (MUA). Dapeklah karajo untuak mamake up an 4 urang mahasiswa. Saroman biaso jasa ambo ko bisa dipanggia ka rumah atau datang langsuang ka tampek ambo. Saat itu, mereka mamiliah untuak ambo nan datang ka rumahnyo. Pas sadang bakarajo paruik ko malilik sahinggo ambo harus ka kamar mandi. Pas baliak dari kamar mandi takajuik se mancaliak hasil make up nyo. Badaknyo taba, gemboknyo tempang-tempuik, lisptik ntah warna apo-apo nan nyo agiah. Alah mode biduan dangdut di acara-acara baralek kampuang. Ruponyo amak dari salah seorang wisudawan ko nan marecoki. Sakik hati bana hati ambo saat itu seakan-akan karajo ambo ndak diharagoi.


Macam-macam fobia atau ketakuik an urang tu babeda-beda ado nan takuik surang ado nan takuik aia sampai-sampai kalau barado di aia inyo maraso takuik nio tanggalam. Takuik kareno tanggalam dia aia pasti sadoalah urang nan indak bisa ranang marasoan. Adiak ambo pun bantuak itu, wakatu kami liburan ka pantai. Ado jadwal kami main motor aia, yang dima awak yo bana manjalankan kendaraan tu di ateh aia. Ambo maajak adiak ambo, dan pas mambelok tajatuah lah kami sadonyo. Adiak ambo ko takuik bana, padohal kalau inyo batanang bisa se mangandalian katakuik an inyo. Soalnyo alah lengkap bantuak adiak ambo ko, mamakai palampuang badan, ado HP remote, ado pluit. Yo sabana bantuak urang nan alah siap kalau tajadi apo-apo di lauik.


Wakatu masih mancari karajo, Yono hiduik pas-pasan dari uang nan diagiah urang gaeknyo. Karno pitihnyo mulai habih, Yono mati-matian mancari karajo apo pun jenisnyo. Inyo kiriman CV nyo ka satiok perusahaan nan mambuka lowongan pekerjaan. Sampai akhirnyo inyo mandapek panggilan interview dari perusahaan nan lumayan jauah dari tampek tingga inyo. Yono pun akhirnyo mamutuihan untuak ikuik wawancara langsuang ka kantua perusahaan itu. Potih nyo nan tingga untuak makan saminggu itu inyo gunoan untuak bayia transportasi ka sinan. Sayangnyo satalah sampai ka alamaik perusahaan itu ndak nampak ciek pun gedung perkantoran. Satalah batanyo jo urang sakita sinan, kironyo Yono alah ditipu jo perusahaan tu. Yono sadiah karno pitihnyo tabuang untuak bayia transport dam ndak ado karajo nan inyo dapekan.


Patang ko viral video warga nan berang-berang dari dalam oto ka petugas jago karano ndak nio di suruah puta baliak katiko adonyo PPKM (Perlakuan Pembatasan Kegiatan Masyarakat). Alah jaleh-jaleh katiko itu dikecek an ndak buliah ado perpindahan penduduk antar kota. Tapi nan namonyo urang ko mada malah mambentak-bentak petugas. Nyo kecek an lah petugas ko mengada-ada, balabiahan, dan lain-lain. Bamacam-macam lah keceknyo nan kalua. Pokoknyo ibuk ko basikareh sahinggo apo nan dilakukannyo saat itu divideoan dek petugas. Manuruik ambo, nan nyo lakukan dek petugas ko alah batuah. Dengan viralnyo video ko diharapkan bisa manyadarkan masyarakaik umum untuak menaati aturan pemerintah.


Kalau mancaliak ado urang nan cabiak sarawanyo jaan sampai langsuang ditunjuak, atau icak-icak indak tau se, karano parasaan malu indak bisa ditutuik dek muko karano tangan harus manutuik sarawa nan cabiak. Sarawa nan cabiak ditambah indak pakai pakaian dalam, antah sabarpo malunyo. Tapi, misalnyo kalau nan awak sajo mancaliak sarawa nan cabiak bisa mambisiak ka urangnyo dan indak paralu mangeccek an sacaro gamblang. Manjadi pusek parhatian dek suatu hal nan mamulakan akan manghancuakan hati urang tasabuik. Saling maagiah tahu dan saliang mangingek an bisa manjadi panolong urang nan malang hari itu pulo. Banyak urang malah mamvideoan dan di upload ka sosial media dan manjadi guyonan untuak urang banyak. Hal iko tantu bukan lah sasuatu nan elok.


Siapo sangko, sorot cahayo matohari atau lampu bisa pulo manjadi panyebab makanan capek basi. Proses panurunan kualitas makanan atau minuman akibek paparan vcahayo nan balabiahan dikenal sabagai fotodegradasi. Fotodegradasi umunyo tajadi pado makanan nan manganduang zat tatantu nan sensitif tahadap cahayo misalnyo, lemak, pigmen, protein dan vitamin. Proses ko bisa manyababkan hilangnyo vitamin atau parbuahan warna dan raso makanan. Ikolah alasan banyak produk manyaratoi katerangan "hindari sinar matohari langsuang" pado kemasannyo. Sakalipun indak mambuek makanan manjadi basi, sorotan sinar matahari atau lampu mungkin bisa marusak kualitasnyo. Manyimpan makanan bisa di tampek nan cukuik cahayo bukan balabiahan. Ado hal-hal nan indak disadari manjadi panyebab makanan capek basik.


Katakutan nan dialami dek seseorang sangaik mungkin barubah jadi raso trauma apobilo katakutan tersebut dirasokan sacaro baulang-ulang. Trauma adolah respon emosional nan dialami dek tubuah kito terhadap suatu peristitwa nan pernah kito alami. Peristiwa iko biasonyo bahubuangan dengan hal-hal nan mangerikan atau mambuek kito takuik. Contoh kajadian manakuikkan nan bisa barubah manjadi trauma adolah kacalakaan, pamerkosaan, atau bancano alam. Trauma dibagi ka dalam tigo macam, yaitu trauma akut, kronis, dan kompleks. Trauma akut biasonyo disababkan dek paristiwa nan mambahayokan kasalamatan. Trauma kronis biasonyo tajadi karano paristiwa tersebut lah dialami sacaro barulang-ulang. Samantaro trauma kompleks tajadi satalah adonyo paparan kajadian nan traumatis.


Salah satu pengalaman nan manyanangkan adolah katiko pertamo kali naiak pesawat ka luar negeri yaitu Kuala Lumpur. Ambo sangat antusias. Ternyato kalau penerbangan ka lua negeri awak melalui beberapa tahapan yang agak babeda dengan penerbangan lokal atau domestik. Mungkin bisa baguno bagi kalian nan alun pernah pai ka luar negeri. Tahapan pertamo pemeriksaan keamanan sarupo biaso. Kaduo, pas chek in awak ndak paralu mancaliak an KTP, tapi wajib mancaliak an paspor. Beko setelah maagiah paspor barulah awak diagiah tiket dan kalau ado barang nan dibaok ka ateh pesawat ndak buliah labiah dari 7kg. Nah tahap ka ampek ko nan ndak ado di penerbangan domestik. Jadi awak akan melewati pengecekan di imigrasi. Beko disitu awak ditanyo keperluan apo pai kaluar negeri. Setelah dari situ barulah manunggu di ruang tunggu dan siap-siap untuak tabang.


Kalau awak di kaja dek hewan nan awak takuik pasti rasonyo awak nak mailing se dari bumi ko. Karano hewan nan awak takuik mangaja awak. Hal iko mambuek awak jadi manggaretek dan binguang nak malakuan apo karano awak alah takuik duluan. Kalaupun nio balari kadang awak lah takaku dan indak bisa lari. Tapi ado pulo urang nan refleksnyo langsuang lari tabirik birik dan capek bana ko a larinyo. Sampai sampai indak tau inyo kamano ka balari. Pangalaman di kaja dek binatang ko bisa pulo mambuek awak jadi trauma dan takuik untuak datang baliak ka tampek kajadian awak di kaja tu.


Ambo pernah malakuan doso yang mambuek ambo takuik katiko malakuan doso tasabuik. Dulu saking ngantuaknyo, ambo acok malalaikan sholat subuah, padohal sholat adolah kawajiban. Salamo itu ambo maraso badoso tapi indak tau manga kok bangun tu siang se taruih. Banyak kajian-kajian kaislaman yang ambo ikuik an. Ado ustad yang mangecek an kalau doso yang awak sadari dan basungguah nio bataubat tantu akan di tarimo taubatnyo. Katiko itu pabanyaklah mambaco istifgfar supayo di ampuni. Untuak itu iko balaku kasadonyo kareno mungkin awak kadang sadar jo indak sadar malakuan doso. Mangko dari itu, marilah pabanyak istigfar di siang jo malam hari ataupun disatiok salasai sholat.


Amak ambo takajuik bana katiko anak-anak nyo marayoan hari ulang tahun untuak inyo. Bangga juo karena yang manjadi MC acaro ko ambo, anaknyo surang bukan urang lain. Ambo baraja langkah-langkah manjadi MC ulang tahun khusus untuak maagiah suprise ka amak ambo. Patamo ambo baraja dari youtube, kaduo ambo baraja susunan acaro pado hari itu, katigo mancataik apo nan dibaco sesuai susunan acaro, taruih tu praktekan surang dan percayo diri untuak marealisasikannyo. Amak ambo sanang di hari ulang tahun ko suprise nyo bahasia. Katiko amak sanang tantulah anak-anak nyo pun bahagia. Dari takajuik langsuang manangih karena terharu dek suprise anak-anak nyo.


Dulu katiko masih SMA ambo tamasuak dalam anggota paskibra tingkek kabupaten. Waktu itu posisinyo manjadi anggota 45 dan dilatih salamo satu bulan panuah untuak dapek tampil katiko tanggal 17 Agusutus. Sabalum pangibaran dimulai disitu mulai raso cameh, takuik, deg-deg an dan samangek manjadi satu. Para palatih maagiah samangek ka anggota paskibra. Katiko tampail, masuak lapangan, pangambiak an bendara pusako dek pasukan 8 dan sampaipado acora puncak pangibaran. Tapi sayangnyo katiko nio mambuka bendera, tibo-tibo bendera talapeh dari pangaik bendera. Sado urang takajuik, tapi anak paskibra harus tetap tanang sampai akhirnyo kalua lapangan. Sampai di panginapan sado anggota lamah lunglai karano maraso gagal untuak mangibaran bendera dan ado sampai nan manangih, berang dan ado pulo sampai pingsan.


Hiduik surang untuak patamo kali pasti ndak mudah dan manantang. Tapisah jo urang gaek dan keluarga mambuek wak maraso khawatir kalau ndak akan bisa batahan hiduik. Untuak mangurangi raso khawatir hiduik surang bisa mancubo langkah-langkah ko. Patamo mambuek anggaran, saaik wak hiduik surang tandonyo wak mulai mangatur kauangan surang lo. Langkah salanjuiknyo adolah manyiapan daftar nomor darurat, misalnyo nomor orang tua, kantua polisi, rumah sakik, atau nomor tetangga. Sabalun mamintak nomor tetangga pastian untuak bakenalan dulu dan salalu baerhubungan baik jo tetangga. Salanjuiknyo manyiapan hal-hal penting, misalnyo ubek, pasadioan makanan, dan alaik-alaik untuak darurat lainnyo. Nan terakhir jan lupo untuak manjago keamanan tampek tingga dan diri surang.


Pas ambo sadang liburan ka puncak basamo keluarga, ambo pai makan ka tampek makan sunda. Namo tampeknyo adolah Alam Sunda. Pas sadang makan disinan ruponyo tibo urang nan duduak di meja sabalah ambo nan mamakai baju nan sangaik sarupo jo baju nan ambo pakai. Lah marasai ambo kanai galak an dek sanak-sanak ambo nan memang pancacek dari sinannyo. Nyo kecek an lah baju ambo pasaran. Apo lai nan mamakai baju nan sarupo jo ambo ko urang nyo balai. Lah nyo kecek an lo salero ambo samo jo salero urang balai. Kok sarupo jo nan rancak ndak malu bana raso nyo do. Tapi ko ndak.